title: Kiistetty oikeus

text: Elokuvan käsikirjoittaja-ohjaaja Lezli-An Barrett tuli tunnetuksi feministisistä mielipiteistään suffragettien toiminnasta kertovalla lyhytelokuvallaan "An Epic Poem" (1982). Hänen ensimmäinen pitkän elokuvan käsikirjoituksensa ei tahtonut ay-myönteisyytensä takia millään päästä tuotantoon Margaret Thatcherin ajan Britanniassa, kunnes Barrett sai suostuteltua pääosaan arvostetun näyttelijän Glenda Jacksonin. Sen myötä aiheesta kiinnostuivat israelilaistuottajat Menahem Golan ja Yoram Globus, ja heidän toimintaelokuvistaan tunnetun amerikkalaisyhtiönsä Cannon Filmsin Lontoon-osasto tuli elokuvan tuottajaksi.


title: Kiistetty oikeus

text: "Kiistetty oikeus" sai Britanniassa ristiriitaisen vastaanoton. Sitä pidettiin toisaalta naiivina naisasian puolesta taisteluna, toisaalta sen näyttelijäsuorituksia kehuttiin. Suomessa elokuva ei tuotu teattereihin, vaan se julkaistiin VHS-videona 1988 ja esitettiin televisiossa maaliskuussa 1996 (Yle TV1) ja toukokuussa 2000 (Nelonen). "Helsingin Sanomien" televisiosivun esittelyssä Mikael Fränti koki elokuvan harvinaisen onnistuneena yrityksenä käsitellä poliittisia teemoja yleisöfilmissä: ”Liikaa ohjelmallisuutta vältetään, kannanotot esitetään raikkaasti.” "Video-oppaassa" vuodelta 1994 Sam Inkinen kutsuu elokuvaa ehkä liiankin provokatiiviseksi toteutukseksi aiheestaan. Hän kehuu päteviä näyttelijöitä ja antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Give Up

text: Give Up on yhdysvaltalaisen indie pop yhtye The Postal Servicen ainoa studioalbumi, jonka julkaisi Sub Pop 19. helmikuuta 2003. The Postal Service on toinen Sub Popin julkaisema albumi, joka saavutti platinaa Yhdysvalloissa. Kappaleille "The Districts Sleep Alone Tonight", "We Will Become Silhouettes" ja "Such Great Heights" on julkaistu musiikkivideot


title: Give Up

text: The Postal Service oli Ben Gibbardin ja Jimmy Tamborellon lyhytkestoinen sivuprojekti, jotka olivat työskennelleet aiemmin yhdessä. He päättivät tehdä Give Up - albumin, joka oli yhtyeen ainoa studioalbumi. He järjestivät kiertueen albumin julkaisun jälkeen.


title: Give Up

text:
9. huhtikuuta 2013 Sub Pop julkaisi deluxe - version albumista, "Give Up Deluxe 10th Anniversary Edition".
"Give Up" Discogsissa


title: Dihoplus

text: Dihoplus on sukupuuttoon kuollut sarvikuonosuku, joka eli Euraasiassa mioseenilta pleistoseenille, 12,7 miljoonaa vuotta sitten – noin 10 000 vuotta sitten.


title: Dihoplus

text: Suku jaetaan seuraaviin lajeihin:


title: Olivier Derivière

text: Olivier Derivière (s. 26. joulukuuta 1978) on ranskalainen videopelien säveltäjä, joka tunnetaan parhaiten työstään pelien "Alone in the Dark" (2008), "ObsCure" (2004) ja "Remember Me" (2013) ääniraidoissa. Viimeisestä pelistä Derivière voitti IFMCA:n palkinnon kategoriassa "Best Score for a Video Game or Interactive Media".


Luettelo Asikkalan julkisista taideteoksista ja muistomerkeistä sisältää Asikkalan kunnassa olevat pysyvät patsaat, muistomerkit ja muistolaatat.


title: Liu Yifei

text: Liu Yifei (s. 25. elokuuta 1987, Wuhan), syntymänimeltään An Feng, nykyinen virallinen nimi Liu Ximeizi, on kiinalais-amerikkalainen näyttelijä, malli ja laulaja. Hän aloitti uransa vuonna 2003 esiintymällä kahdessa televisiosarjassa, joista jälkimmäinen oli Louis Cha’n wuxia-romaaniin perustuva "Demi-Gods and Semi-Devils". Vuonna 2006 Liu voitti Kiinan televisioalan Golden Eagle -palkintogaalassa yleisön suosikkiäänestyksen (”Golden Eagle Goddess”).


title: Liu Yifei

text: Liun ensimmäinen merkittävä elokuvarooli oli suuren budjetin Hollywood-elokuvassa "The Forbidden Kingdom – kaksi mestaria" vuonna 2008. Hän voitti parhaan naisnäyttelijän Golden Lotus -palkinnon Macaon elokuvajuhlilla vuonna 2013. Liu näyttelee pääosaa Bille Augustin ohjaamassa elokuvassa "The Chinese Widow", jonka ensi-ilta oli Shanghain elokuvajuhlilla vuonna 2017.


title: Liu Yifei

text: Marraskuussa 2017 Liu valittiin Mulanin rooliin Disneyn samannimisen animaatioelokuvan näyteltyyn versioon, joka saa ensi-iltansa vuonna 2020.


title: Luettelo Sveitsin kunnista

text:
Sveitsissä on 2 212 kuntaa (tilanne 1.1.2019). Viime vuosina lukumäärä on ollut laskussa seuraavasti:
Vähiten kuntia on Basel-Stadtin ja Glarusin kantoneissa, kolme molemmissa. Eniten kuntia on Bernin kantonissa, yhteensä 346.


title: Olga Hepnarová

text: Olga Hepnarová (30. kesäkuuta 1951 – 12. maaliskuuta 1975) oli tšekkoslovakialainen joukkomurhaaja. Hän surmasi kahdeksan ihmistä Prahassa 10. heinäkuuta 1973 ajamalla kuorma-autolla heidän päälleen. Uhrit seisoivat tapahtumahetkellä pysäkillä odottamassa raitiovaunua. Hepnarová tuomittiin kuolemaan ja teloitettiin hirttämällä vuonna 1975. Hän oli viimeinen Tšekkoslovakiassa teloitettu nainen.


title: Olga Hepnarová

text: Hepnarová kärsi elämänsä aikana mielenterveysongelmista. Hän yritti itsemurhaa ensimmäisen kerran 13-vuotiaana. Ennen surmatekoon ryhtymistään heinäkuussa 1973 hän kirjoitti kirjeen, jossa hän kertoi haluavansa kostaa perheelleen ja maailmalle. Psykiatrisissa tutkimuksissa hänet todettiin syyntakeiseksi, eikä hän osoittanut katumusta teostaan.


title: Olga Hepnarová

text: Vuonna 2016 sai ensi-iltansa tšekkiläinen elokuva "Minä, Olga Hepnarová". Se esitettiin Berliinin elokuvajuhlilla.


Luettelo Utsjoen julkisista taideteoksista ja muistomerkeistä sisältää Utsjoen kunnassa olevat pysyvät patsaat, muistomerkit ja muistolaatat.


title: Markus Aremo

text: Markus Ara Aremo (s. 1. huhtikuuta 1969 Tuusula) on suomalainen keittiömestari ja ravintola-alan yrittäjä. Hän voitti suomalaisen Vuoden kokki -kilpailun vuonna 1999.


title: Markus Aremo

text: Markus Aremo syntyi Arto Aremon ja Sirkka-Liisa Koskisen perheeseen. Hänen puolisonsa vuodesta 1993 on filosofian maisteri Nina Aremo. Markus Aremo tuli ylioppilaaksi 1988 ja valmistui hotelli- ja ravintolaesimieheksi 1994. Hän toimi vuosina 2015-2017 ravintoloitsijana ja keittiömestarina 25-paikkaisessa helsinkiläisessä Regina-ravintolassa, joka kuitenkin lopetti toimintansa vuonna 2017. Aiemmin Aremon toimiessa helsinkiläisen ravintola Georgen keittiömestarina paikan taso tunnustettiin vuosina 2004-2006 arvostetulla Michelin-tähdellä. Hän on toiminut myös esimerkiksi Carma-ravintolan (Michelin-tähti vuonna 2008) ja sitä seuranneen La Table -bistron ravintoloitsijana ja keittiöpäällikkönä.


title: Herääminen (kirja)

text: Herääminen ("Revival") on vuonna 2014 julkaistu Stephen Kingin kirjoittama kauhuromaani. Kirja sisältää useita viittauksia H. P. Lovecraftin ja Mary Shelleyn teoksiin.


title: Herääminen (kirja)

text: 1960-luvun alussa Mainessa sijaitsevaan pikkukaupunkiin saapuu uusi metodistipastori Charles Jacobs, joka hurmaa käytöksellään koko kaupungin. Erityisen vaikutuksen pastori tekee kuusivuotiaaseen Jamie Mortoniin. Yhtenä päivänä Charles Jacobsin vaimo ja lapsi kuitenkin kuolevat auto-onnettomuudessa, jolloin pastori Jacobs menettää uskonsa Jumalaan. Jacobs saa potkut virastaan pidettyään seurakunnalle rienaavan saarnan ja lähtee kaupungista.


title: Herääminen (kirja)

text: Jamie Morton ryhtyy soittamaan kitaraa ja pääsee teini-ikäisenä mukaan rock-musiikkia soittavaan yhtyeeseen. Hän alkaa myös seurustella Astrid Soderberg -nimisen tytön kanssa. Myöhemmin Jamien tilalle kuitenkin pestataan uusi komppikitaristi, minkä jälkeen hän alkaa soittaa vaihtuvissa kokoonpanoissa. Jamie ajautuu heroiinikoukkuun, mutta vuosia myöhemmin hän tapaa uudelleen taikuriksi ryhtyneen Charles Jacobsin, joka lupaa parantaa hänet päihderiippuvuudesta omalaatuisella sähköhoidollaan.


title: Herääminen (kirja)

text: Sähköhoidon jälkeen Jamie Morton parantuu riippuvuudestaan, mutta hän alkaa kokea outoja sivuvaikutuksia. Eräänä yönä hän herää alastomana vuokratalonsa pihamaalta, jossa hän pistelee itseään käsivarteen haarukalla. Hän hokee jatkuvasti sanoja "jotain tapahtui", mutta ei muista mitään siitä, miten oli päätynyt pihamaalle. Sivuvaikutusten johdosta Jamie alkaa etsiä tietoa muista Charles Jacobsin parantamista ja saa tietää, että monet Jacobsin potilaat ovat myöhemmin tehneet itsemurhan.


title: Herääminen (kirja)

text: Charles Jacobs ryhtyy karismaattiseksi ihmeparantajaksi ja alkaa parantaa ihmisiä sähköhoidoillaan. Vuonna 2014 Jacobs lähettää Jamie Mortonille kirjeen, jossa hän kertoo, että Jamien nuoruuden rakkaus Astrid Soderberg sairastaa parantumatonta syöpää ja että hän on valmis parantamaan Astridin mikäli Jamie suostuu auttamaan häntä vielä yhdessä sähkökokeessa. Samaan aikaan Jamien ystävä lähettää tälle sähköpostiviestin, jossa hän kertoo, että Jacobsin kokeissaan hyödyntämä "salainen sähkö" tarkoittaa De Vermis Mysteriis -loitsukirjassa mainittua universumin käyttövoimaa. Sähköpostiviestissä Jamien ystävä myös varoittaa häntä olemasta missään tekemisissä Charles Jacobsin kanssa.


title: Herääminen (kirja)

text: Varoituksista huolimatta Jamie lähtee Jacobsin kartanolle, jossa hän ja Jacobs parantavat Astridin syövän salaisella sähköllä. Charles Jacobs kertoo Jamielle viimeisestä kokeestaan, jonka tarkoituksena on herättää vastikään kuollut Mary Fay -niminen nainen henkiin salaisen sähkön avulla. Koe toteutetaan korkean kukkulan päällä olevassa pienessä mökissä. Salaman iskiessä kukkulalla olevaan ukkosenjohdattimeen siinä oleva sähkö johdetaan Mary Fayn ruumiiseen. Mary Fayn ruumis herää henkiin ja toimii ikkunana tuonpuoleiseen, jossa kuolleet ovat valtavien muurahaismaisten olentojen orjia. Kesken kokeen tuonpuoleisessa asuva voimakas olento nimeltä "Äiti" asettuu Mary Fayn ruumiiseen ja yrittää tappaa Jamie Mortonin ja Charles Jacobsin. Jamie kuitenkin ampuu Mary Fayn ruumista Jacobsin aseella, jolloin Äiti jättää ruumiin ja palaa kuolleiden maailmaan. Charles Jacobs saa sairauskohtauksen ja kuolee.


title: Herääminen (kirja)

text: Jamie Morton muuttaa Hawaijille, jossa hän pyrkii elämään tavallista elämää masennuslääkkeiden avulla. Hän käy psykiatrin luona ja tekee hyväntekeväisyyttä. Vaikka monet Jacobsin parantamat ovat tehneet itsemurhan, Jamie haluaa elää mahdollisimman pitkään, sillä hän tietää päätyvänsä loppujen lopuksi tuonpuoleiseen Äidin luokse.


title: Markku Särelän raamatunkäännös

text: Markku Särelän raamatunkäännös on Suomen tunnustuksellisen luterilaisen kirkon pastorin, teologian kunniatohtori Markku Särelän tekemä raamatunkäännös, joka ilmestyi marraskuussa 2017. Toinen, korjattu painos, on julkaistu vuonna 2018 Käännös on mahdollisimman tarkasti alkukieliin perustuva mutta kuitenkin sujuvaa suomea. Joissakin kohdissa käännös eroaa Vanhasta kirkkoraamatusta ja on samantapainen kuin vuoden 1776 Biblia. Käännöksessä on väliotsikot.


title: Markku Särelän raamatunkäännös

text: Kotimaa24:ssä Jussi Rytkönen huomauttaa, että pikemmin kuin käännöksestä, voisi puhua vuoden 1938 käännöksen kielenhuolletusta versiosta.


title: Maali (urheilusuoritus)

text: Maali on suoritus, jossa urheilija onnistuu saattamaan pelivälineen, kuten pallon tai kiekon, maaliin. Maali on palloilussa ja erityisesti joukkueurheilussa käytetty abstrakti termi. Tyypillisesti ottelun voittaa eniten maaleja tehnyt joukkue.


title: Maali (urheilusuoritus)

text: Paljon maaleja tekevää pelaajaa voidaan arkikielessä kutsua maaliahneeksi.


title: Maali (urheilusuoritus)

text: Jalkapallossa ja jääkiekossa on tapana palkita vuosittain eniten maaleja tehneitä pelaajia.


title: Keltainen perhonen

text: Keltainen perhonen ("The Clouded Yellow") on Ralph Thomasin ohjaama mustavalkoinen brittiläinen jännityselokuva vuodelta 1950. Sen ovat käsikirjoittaneet Eric Ambler ja Janet Green, ja pääosia näyttelevät Jean Simmons, Trevor Howard, Sonia Dresdel ja Maxwell Reed.


title: Keltainen perhonen

text: Britannian tiedustelupalvelusta pois jättäytynyt David Somers (Howard) löytää työtä Hampshiressä sijaitsevan maalaiskartanon perhoskokoelman luetteloijana. Lapsuuden traumaa kantavaa ja ankaran tädin kasvattamaa perheen aikuistunutta tytärtä Sophieta (Simmons) syytetään riistanvartijan murhasta. Somers ja Sophie karkaavat yhdessä poliisin välttämiseksi ja asianajajan hankkimiseksi. Lontoon ja Newcastlen kautta he päätyvät Liverpooliin, jossa he yrittävät päästä laivaan ja pois maasta. Murhaajan todellinen henkilöllisyys paljastuu loppuhuipennuksessa varaston katolla.


title: Keltainen perhonen

text: "Helsingin Sanomien" Paula Talaskivi sanoi ensi-iltakritiikissään "Keltaisen perhosen" olevan ”sekä lajissaan edustavinta thrillerityyliä että ylimalkaan edustavinta uutta englantilaista tuotantoa”. Hän arvostaa etenkin näyttelijäsuorituksia ja koko ajan tihentyvää ”täyteläistä atmosfääriä”.


title: Rocamadour (juusto)

text: Rocamadour [ʁɔkamaduʁ] on ranskalainen vuohenmaitojuusto. Se on nimetty juuston tuotantokeskuksen, Lotin departementissa sijaitsevan Rocamadourin kunnan mukaan. Alueella on valmistettu pienikokoisia vuohenmaitojuustoja jo vuosisatojen ajan. Vuokraviljelijöiden mainitaan voineen maksaa veronsa juustolla. Vuodelta 1451 on säilynyt sopimus, jolla Évreux’n piispa ja hänen vasallinsa solmivat kirkollisveron määrän juustoissa. Rocamadour on ollut vuodesta 1996 suojattu alkuperänimitys. Vuonna 2014 juustoa tuotettiin 34:llä maatilalla ja kolmessa yrityksessä yhteensä 1 023 tonnia.


title: Rocamadour (juusto)

text: Suojatun alkuperäisnimityksen ehtona on tiettyjen valmistustapojen noudattaminen. Juustoon käytettävä maito tulee tuottaa alpine- ja saanen-rotuisista vuohista, ja 80 prosenttia vuohien käyttämästä ravinnosta tulee olla peräisin suojatun alkuperäisnimityksen määrittelemältä alueelta. Rocamadour-juuston määritelty alue käsittää Causses du Quercyn alueen kunnat. Vuohet tuottavat imetyskaudella 2–3 litraa maitoa päivässä, ja ne lypsetään kahdesti päivässä. Juusto valmistetaan raakamaidosta, johon lisätään sen saostamiseksi juoksutetta ja heraa. Maito jätetään aloilleen vuorokaudeksi, minkä jälkeen syntynyt juustomassa kerätään säkkeihin ja sitä kuivatetaan vielä toinen vuorokausi. Kuivattu juustomassa suolataan ja asetetaan pieniin muotteihin. Muotittamisen jälkeen juustot viedään kypsytysuuniin ja vielä tämän jälkeen kypsytyshuoneeseen vähintään kuudeksi vuorokaudeksi. Kypsytyksen aikana juustoja käännellään päivittäin.


title: Rocamadour (juusto)

text: Rocamadour on rakenteeltaan pehmeä ja kermainen. Sen kuori on valkoinen ja pehmeä. Pitempään kypsyneestä juustosta tulee kuivempaa ja sen mausta vahvempaa.


title: Vril: Tuleva rotu

text: Vril: Tuleva rotu ("Vril" tai "The coming race") on Edward Bulwer-Lyttonin kirja vuodelta 1871. Sen on suomentanut Heikki Eskelinen ja suomennoksen julkaissut Biokustannus vuonna 1996.


title: Vril: Tuleva rotu

text: Kirjan nuori päähenkilö on tapaamassa kaivosinsinöörinä toimivaa ystäväänsä. Heidän tutkiessaan kaivosta ystävä joutuu onnettomuuteen ja kuolee. Päähenkilö päätyy maan alla asuvan kehittyneen, enkeleitä muistuttavan Vrilja-kansan pariin. Vriljoilla on hallussaan henkinen Vril-voima. Sitä voi käyttää telepaattisiin kykyihin, parantamiseen ja myös tuhoamiseen. Vrilja-kulttuurissa naiset ovat miehiä vahvempia. Zee-niminen vrilja rakastuu päähenkilöön, mikä herättää yhteisössä ristiriitoja. Zee auttaa päähenkilön pakoon maan päälle, kun tämän henki on uhattuna. Kertoja kokee velvollisuudekseen varoittaa, että maan alla asuva rotu tulee aikanaan hävittämään ihmiskunnan.


title: Vril: Tuleva rotu

text: Bulwer-Lyttonin "Vril" oli ensimmäisiä tieteis- tai fantasiakirjoja, ja se oli suosittu 1800-luvun lopulla. Mystisen voiman ideaan kirjoittaja sai innoituksen sähköstä, jota tuolloin spekuloitiin paranormaalien ilmiöiden, kuten mesmerismin tai spiritualismin aiheuttajaksi. Bulwer-Lyttonia pidettiin okkultistien keskuudessa myös salatiedon haltijana, minkä hän kiisti. Hän myös pohti, että olisi ollut parempi käyttää Vrilin sijasta sanaa sähkö.


title: Vril: Tuleva rotu

text: Vril on vaikuttanut etenkin okkultistien kirjoituksiin ja uskomuksiin. Helena Blavatsky väitti, että fiktiivisessä teoksessa esitetty Vril on todellinen. Hän käytti rotuajatusta myös kehittämänsä teosofian pohjana kirjoissaan "Hunnuton Isis" ja "Salainen oppi". Blavatsky väitti myös, että J. W. Keelyn moottorina tunnetun laitteen, jota markkinoitiin sijoittajille henkistä energiaa käyttävänä voimanlähteenä, ei annettu toimia. Rudolf Steiner puhui koneesta ja sen energialähteestä myös esitelmissään ja piirsi siihen perustuvia laitteita. Teosofi William Scott-Elliott väitti kirjassaan vuonna 1896, että atlantislaiset ovat kyenneet lentämään vrilvoimaa energianlähteenä käyttäneillä lentokoneilla.


title: Vril: Tuleva rotu

text: Saksalainen raketti-insinööri Willy Ley kirjoitti vuonna 1947, että irrationaaliset uskomukset olivat sotaa edeltäneessä Saksassa yleisiä ja että se osaltaan mahdollisti natsien nousun. Hänen mukaansa useat näennäistieteelliset ryhmät tutkivat vrilenergiaa. Ryhmistä kirjoitettiin etenkin 1960-luvulla. Vrilenergia oli myös esoteerisen uusnatsismin aiheita.


title: Vril: Tuleva rotu

text: Vril on vaikuttanut myös suomalaiseen elokuvaan "".


title: Roncal (juusto)

text: Roncal on Espanjan Navarran itsehallintoalueella valmistettava lampaanmaitojuusto.


title: Roncal (juusto)

text: Roncal-juustoa valmsitetaan Navarran Roncal-laakson alueella lähellä Espanjan Ranskan vastaista rajaa. Juustolla on ollut suojattu alkuperänimitys vuodesta 1981 ja suoja käsittää 220 lammastilaa. Tilat tuottavat vuosittain noin 2 400 000 litraa maitoa, josta valmistetaan 385 000 kiloa juustoa.


title: Roncal (juusto)

text: Roncal-juustoa valmistetaan lacha- ja rasa aragonesa -rotuisten lampaiden raakamaidosta. Maito saostetaan 30–37 °C lämpötilassa eläinperäistä juoksutetta käyttäen. Juustomassa pilkotaan pieniin osiin ja hera erotellaan siitä käsin. Tämän jälkeen juustomassa asetetaan muotteihin ja juusto puristetaan, sekä suolataan. Suolaus voidaan suorittaa kuivasuolauksena tai upottamalla juusto suolaliemeen. Juustoa kypsytetään yli 120 päivää 7–12 °C lämpötilassa. Valmis juusto on tyypillisesti painoltaan 1-3 kiloa. Sillä on kova ruskea kuori ja sen sisältö on kovaa ja väriltään kellertävän valkoista tai oljenkeltaista. Juuston makua on kuvailtu voimakkaaksi, hieman tuliseksi ja paahdetuksi. Sillä on myös pitkä jälkimaku.


title: Star Ocean

text: Star Ocean on tri-Acen kehittämä roolipelisarja. Sarjan ensimmäiset osat on julkaissut Enix ja myöhemmin Square Enix.Pelisarjasta on tehty myös Mayumi Azuman manga, joka on sovitettu animeksi ja myöhemmin jatkettu draama CD:llä.


title: Terence Davies

text: Terence Davies (10. marraskuuta 1945 Liverpool, Lancashire) on brittiläinen elokuvaohjaaja ja -käsikirjoittaja, joka on 1970-luvun puolessavälissä alkaneella urallaan tehnyt vain muutaman pitkän näytelmäelokuvan, kolme lyhytelokuvaa (ns. Terence Davies -trilogia) ja yhden dokumentin. Häntä pidetään kuitenkin yhtenä Britannian arvostetuimmista elokuvaohjaajista. Hänen elokuviaan ovat "Rakkaat muistot" (Distant Voices, Still Lives, 1988), "Päivä painuu mailleen" (The Long Day Closes, 1992), "Sydän vieraassa talossa" (The House of Mirth, 2000) ja "Syvänsininen meri" (The Deep Blue Sea, 2011). Daviesin teosten teemoja ovat nostalgia sekä homoseksuaalisuus ja sen suhde työväenluokkaan ja katoliseen kristinuskoon.


title: Terence Davies

text: Vuonna 2010 Davies vieraili Sodankylän elokuvajuhlilla ja vuonna 2016 Rakkautta & Anarkiaa -festivaaleilla Helsingissä.


title: Petteri Luoto

text: Petteri Luoto (s. 1974 Masku) on suomalainen keittiömestari. Hän voitti suomalaisen Vuoden kokki -kilpailun vuonna 1998. Hän oli kahdesti Suomen edustaja Bocuse d’Or –kilpailussa; vuonna 2005 hänet palkittiin kilpailun parhaasta liha-annoksesta.


title: Petteri Luoto

text: Luoto kertoo saaneensa kipinän keittiötaidon maailmaan työskennellessään vuonna 1992 turkulaisessa ravintola Juliassa. Hän toimi Antti Vahteran assistenttina vuoden 1995 Bocuse d’Or -kilpailussa. Vuoden-kokki kilpailun voittaessaan Luoto työskenteli ravintola Meritorpan palveluksessa yhdessä Suomen kokkimaajoukkuetta johtaneen keittiömestari Pekka Terävän kanssa.


title: Petteri Luoto

text: Luoto kouluttautui kokiksi ensin Raisiossa ammattikoulun keittiölinjalla 1989–1990 ja suoritti ravintolakokin opinnot Turussa 1990–1992. Hän työskenteli kouluajan harjoittelijana ravintola Julian keittiössä, armeijan jälkeen laivakeittiössä. Hän on työskennellyt keittiömestarina ja ravintola-alan tehtävissä monissa ravintoloissa (esimerkiksi ravintola Kanavarannassa keväällä 1995, Kalatrapissa kesällä 1995, hotelli Palacessa 1996, ravintola Meritorpassa 1997 ja ravintola G. W. Sundmansilla 1998 sekä ravintola Savoyssa) ja yksityistilaisuuksissa Suomessa sekä ulkomailla. Hänen aikanaan Mecca-ravintolalle myönnettiin Bibendum-tunnustus vuonna 2007.


title: Petteri Luoto

text: Hän on toiminut Makuja-televisio-ohjelman kokkina. Hän on ollut viemässä ja esittelemässä suomalaista ruokakulttuuria muun muassa Suomen Shanghain maailmannäyttelyn paviljongissa (2010) ja New Yorkin modernin taiteen museossa (MoMA, 2012). Hän on 2010-luvulla asunut New Yorkissa (valmistaen tilauksesta ruokaa 2011–2014 kaupungin jet setille) ja toimi vuonna 2017 ravintola-alan tehtävissä yksityisellä klubilla.


Luettelo Karkkilan julkisista taideteoksista ja muistomerkeistä sisältää Karkkilan kaupungissa olevat pysyvät patsaat, muistomerkit ja muistolaatat. Karkkilaan on liitetty kunta Pyhäjärvi Ul.


title: Banon (juusto)

text: Banon on ranskalainen vuohenmaitojuusto. Provencen alueella valmistettu juusto tunnetaan erityisesti omalaatuisesta lehtikääreestään.


title: Banon (juusto)

text: Banon-juustolla on pitkä historia ja ensimmäiset maininnat juustosta nimellä "fromage de Banon" tehtiin keskiajalla. Juustoa valmistetaan Ranskan Provencen vuoristoalueella. Juustolla on suojattu alkuperänimitys, jonka mukaan banon tulee valmistaa tietyllä määritellyllä alueella Alpes-de-Haute-Provencen, Hautes-Alpesin, Vauclusen ja Drômen departementeissa. Juusto valmistetaan chèvre commune provençale-rodun vuohien maidosta. Rotu on ollut vaarassa hävitä, mikä on vaarantanut myös banon-juuston olemassaolon.


title: Banon (juusto)

text: Juuston valmistamiseksi kerätään kastanjan kellastuneita lehtiä, jotka kuivataan ja varastoidaan. Lehtiä käytetään juuston käärinnässä. Juuston tuotantoalueen ilmankosteus on tyypillisesti vähäinen, minkä takia juuston valmistus edellyttää suuren määrän juoksutetta. Juoksute lisätään maitoon, jonka lämpötila on 29–35 °C. Kaksi tuntia juoksutteen lisäämisestä syntynyt juustomassa kerätään muotteihin. Muotteja säilytetään 1-2 vuorokautta 20 °C lämpötilassa niitä välillä käännellen. Tämän jälkeen juusto poistetaan muoteista ja sitä kutsutaan valmistuksen tässä vaiheessa tommeksi. 5-10 päivän jälkeen tomme kääritään aiemmin kerättyihin kastanjanlehtiin, jotka on pehmennetty joko keittämällä tai etikalla. Kellastuneissa lehdissä on tuoreita vähemmän tanniinia, mutta tanniini vaikuttaa silti juuston makuun. Juusto voidaan syödä 15 päivää lehtiin kietomisen jälkeen.


title: Banon (juusto)

text: Banon-juuston makua on kuvailtu niin miedoksi kuin kovaksikin. Maun sanotaan muistuttavan sieniä tai sateen jälkeistä metsän pohjaa. Rakenteeltaan juusto on pehmeää ja mureaa.


title: Lääkeainemetabolia

text: Lääkeainemetabolia on prosessi, jonka myötä elolliset oliot muokkaavat lääkeaineita. Tyypillisesti lääkeaine muokataan entsyymien toimesta sellaiseen muotoon, että elimistö pystyy poistamaan sen. Yleisemmin vierasainemetabolia on joukko aineenvaihdunnan reaktioketjuja, jotka muokkaavat vierasaineita eli sellaisia aineita, joita ei normaaliolosuhteissa esiinny eliön elimistössä, esimerkiksi myrkkyjä ja lääkeaineita. Ihmiselimistössä tärkein vierasaineita metaboloiva elin on maksa. Farmakokinetiikka on tieteenala, joka tutkii lääkeaineiden muokkautumista elimistössä.


title: Lääkeainemetabolia

text: Vierasainemetabolia jaetaan neljään vaiheeseen:


title: Lääkeainemetabolia

text: Funktionalisaatioreaktiossa vierasaineeseen liitetään funktionaalinen ryhmä esimerkiksi hapetusreaktion myötä. Tärkein funktionalisaatiojärjestelmä on sytokromi P450 -entsyymiperhe, jota ihmisellä esiintyy erityisesti maksassa. Konjugaatioreaktiossa puolestaan vierasaineeseen liitetään suurempi molekyyli.


title: Lääkeainemetabolia

text: Vierasainemetaboliareaktioissa alun perin ei-aktiivinen lääkeaine voi muuttua aktiiviseksi tai päinvastoin. Myös aktiivisesta lääkeaineesta voi muuttua toinen aktiivinen lääkeaine. Eri lääkkeiden vaikutus perustuu eri metaboliareitteihin.


title: Lambert II

text: Lambert II (n. 880 – 15. lokakuuta 898) oli Italian kuningas, Spoleton herttua ja Pyhä saksalais-roomalainen keisari vuosina 894–898. Hän oli isänsä Guy III:n kanssahallitsijana vuodesta 892. Lambert II oli Guideschi-dynastian toinen ja viimeinen hallitsija. Hän kuoli joko salamurhan uhrina tai pudottuaan hevosen selästä.


title: Buron

text: Buron on nimitys kivestä rakennetuilla matalille rakennuksille Ranskan keski- ja eteläosien vuoristoalueella.


title: Buron

text: Buroneja rakennettiin juuston valmistusta ja säilöntää varten karjan kesälaitumille Aveyronin, Cantalin, Lozèren ja Puy-de-Dômen departementtien alueella. Buronit rakennettiin alun perin puusta, mutta maanviljelijöiden vaurastuessa suositummaksi tuli palkata muurari rakentamaan buron kivestä. Kivi on puuta vankempaa, mutta se mahdollistaa myös tasaisemman lämpötilan rakennuksen sisällä. Kiviset buronit yleistyivät etenkin 1800-luvulla.


title: Buron

text: Karjapaimenten oli tapana viedä lehmänsä korkealla sijaitseville laitumille toukokuun lopulla ja takaisin alas ne tuotiin lokakuun puolivälissä. Lehmät lypsettiin kahdesti päivässä ja maidosta valmistettiin juustoa. Juusto kypsyi viileissä kivirakennuksissa, kunnes ne vietiin karjan mukana alas laidunkauden lopussa. Tähän tapaan valmistettiin esimerkiksi cantal-, laguiole- ja Saint-Nectaire -juustot. Nykyisin vain pieni osa buroneista on edelleen juustonvalmistuksen käytössä. Niitä on kuitenkin edelleen pystyssä satoja. Osaan on perustettu esimerkiksi ravintoloita tai museoita ja muutamat toimivat myös autiotupina.


title: Gerdt Wrede

text: Gerdt Henrik Wrede (1. toukokuuta 1896 Leppävirta – 22. kesäkuuta 1966 Helsinki) oli suomalainen paroni, lentäjä ja MetroAuto-konsernin perustaja ja toimitusjohtaja.


title: Gerdt Wrede

text: Wreden vanhemmat olivat teollisuusmies Carl Gustaf Garibaldi Fabian (Carolus) Wrede af Elimä (1860–1927) ja Siri Maria Söderhjelm (1862–1933). Wrede valmistui agronomiksi. Hän osallistui Suomen sisällissotaan yhtenä ensimmäisistä valkoisten lentäjistä. Syksyllä 1918 hän kävi läpi 3,5 kuukautta kestäneen merilentäjän koulutuksen Saksan ilmavoimien ilmailukoulussa Liepajassa. Luutnantti Wrede nimitettiin kesäkuussa 1919 Koivistolla Karjalan kannaksella toimineen Ilmailuosasto III:n päälliköksi. Osastolla oli kolme saksalaisvalmisteista Friedrichshafen FF.33E -konetta joilla tehtiin pääasiassa Kronstadtin ympäristöön suuntautuneita tiedustelulentoja. Koivistolle saapui kesäkuun alussa 1919 kontra-amiraali Walter Cowanin johtama brittiläinen laivasto-osasto ja myöhemmin heinäkuussa lentotukialus HMS Vindictive toi Koivistolle RAF:n lento-osaston. Brittien kohteena oli Kronstadt ja siellä olleet Venäjän laivaston alukset. Hyökkäys- ja tiedustelutoimet näitä kohteita vastaan jatkuivat syksyyn 1919 saakka. Laivasto-osasto poistui Koiviston vesiltä joulukuussa 1919.


title: Gerdt Wrede

text: Wrede erosi Suomen ilmavoimien palveluksesta syyskuussa 1919. Hän matkusteli sitten ympäri maailmaa oleskellen muun muassa Australiassa ja Kanadassa. Vuonna 1925 Wrede perusti MetroAuto-autoliikkeen Kaisaniemenkadun varrelle Helsinkiin ja oli sitten yrityksen toimitusjohtajana. Hän palveli vielä talvi- ja jatkosodan aikana Mikkelissä päämajan operatiivisella osastolla. Hänet ylennettiin 1942 majuriksi.


title: Gerdt Wrede

text: Gerdt Wreden veli oli teollisuusjohtaja Gustaf Woldemar Wrede.


title: Frozen 2

text: Frozen 2 on vuonna 2019 ensi-iltansa saava Disneyn animaatioelokuva. Se on jatko-osa vuoden 2013 elokuvalle "Frozen – huurteinen seikkailu". Elokuvan on tarkoitus saada ensi-iltansa 27. marraskuuta 2019.


title: IBM DB2

text: IBM DB2 (lyhyesti DB2, ) on IBM:n tietokannan hallintajärjestelmä, joka on saatavilla useille alustoille.


title: IBM DB2

text: Tuettuja alustoja ovat AIX, Linux (Docker, x64, p, z), macOS ja Windows (x86, x64).


title: IBM DB2

text: Ohjelmisto tukee relaatiotietokantojen lisäksi myös oliotietokantoja.


title: IBM DB2

text: Ohjelmiston kehitys on aloitettu 1970-luvulla IBM:n VSE ja MVS -alustoille.


title: Hannes Mikkelsson

text: Hannes Mikkelsson (s. 1989) on suomalainen näyttelijä. Hän on näytellyt muun muassa "" -joulukalenterisarjassa Kaino Juhanaa. Hän on myös yksi Meriteatterin perustajista ja aloitti vuonna 2017 Ylioppilasteatterin taiteellisena vastaavana. Mikkelsson on valmistunut teatteritaiteen maisteriksi Nätyltä vuonna 2016.


title: Hanna Raiskinmäki

text: Hanna Raiskinmäki on suomalainen näyttelijä, joka näyttelee "" -joulukalenterisarjassa Huima Hurjaa.


title: Hanna Raiskinmäki

text: Raiskinmäki on lisäksi näytellyt Suomen Kansallisteatterissa, Helsingin Kaupunginteatterissa, KOM-teatterissa, Q-teatterissa, Teatteri Jurkassa, Teatteri Takomossa, Koko-teatterissa, Espoon Kaupunginteatterissa, Turun kaupunginteatterissa ja Jyväskylän kaupunginteatterissa.


title: Mimolette

text: Mimolette on ranskalainen lehmänmaitojuusto.


title: Mimolette

text: Mimoletten valmistus alkoi Ranskan–Hollannin sodan (1672–1678) aikana. Sodan takia Alankomaista ei saatu Ranskan markkinoille suosittua edam-juustoa. Ranskan tuolloinen talousministeri Jean-Baptiste Colbert ohjeisti Pohjois-Flanderin juustonvalmistajat kehittämään edamin vastineen ja nimi mimolette juontuu termistä "demi-mollet", joka tarkoittaa osittain pehmeää. Juustoa kutsutaan joskus myös nimellä "Boule de Lille" Lillen kaupungin mukaan. Mimolettea valmistetaan enimmäkseen Pas-de-Calaisin alueella.


title: Mimolette

text: Mimolette valmistetaan pastöroidusta maidosta, johon lisätään maitohappobakteereja ja juoksutetta maidon saostamiseksi. Syntyvästä juustomassasta erotetaan osa herasta ja juustomassa pestään kuumassa vedessä, minkä jälkeen juusto värjätään annatolla. Seuraavassa vaiheessa juusto puristetaan ja suolataan suolaliuoksessa. Mimolettea myydään sen eri kypsymisen vaiheissa. Tavallinen teollisesti tuotettua mimolettea kypsytetään kuudesta viikosta kolmeen kuukauteen. "Très vieille" eli erittäin kypsynyt juusto myydään vasta 18-24 kuukauden kypsymisen jälkeen. Pitkään kypsyneeseen juustoon vaikuttavat juustopunkit, joilla juustot saastuvat tarkoituksellisesti. Punkit tekevät pieniä reikiä juustoon ja edistävät näin sen kypsymistä. Punkkien liiallisen leviämisen estämiseksi juustoja harjataan kypsymisen aikana. Punkkeja pidetään joskus allergeeneina ja esimerkiksi Yhdysvallat kielsi väliaikaisesti juuston maahantuonnin vuosina 2013-2014.


title: Mimolette

text: Nuoren mimoletten maku on mieto ja miellyttävä. Pitempään kypsytetyn juuston värit tummenevat ja sen rakenteesta tulee tiheä ja vahamainen. Sen makua on kuvailtu hedelmäiseksi, pähkinäiseksi ja karamellimaiseksi. Hajultaan se muistuttaa hieman kermatoffeeta. Juusto tarjoillaan tavallisesti juustotarjottimella ja se sopii yhteen oluen, punaviinin ja jälkiruokaviinin kanssa.


title: Antakaa minun elää!

text: Antakaa minun elää! ("I Want to Live!") on Robert Wisen ohjaama yhdysvaltalainen draamaelokuva vuodelta 1958. Kuolemanrangaistusta vastustavan tarinan ovat käsikirjoittaneet Nelson Gidding ja Don M. Mankiewicz, ja pääosassa murhaajaksi lavastettua ja kuolemaan tuomittua hyväuskoista prostituoitua esittää Susan Hayward.


title: Antakaa minun elää!

text: Susan Hayward voitti roolistaan Oscarin, Golden Globen ja New York Film Critics Circlen palkinnon. Elokuva tuotti viisi muutakin Oscar-ehdokkuutta ja kaksi muuta Golden Globe -ehdokkuutta. Elokuvalla oli merkittävä vaikutus Yhdysvalloissa 1950- ja 1960-luvun vaihteessa käytyyn keskusteluun kuolemanrangaistuksesta.


title: Antakaa minun elää!

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. "Helsingin Sanomien" televisiosivulla Mikael Fränti sanoo Robert Wisen ohjaavan elokuvaa eleettömän varmasti ja reportaasinomaisesti. Susan Haywardin saaman Oscarin Fränti sanoo menneen kerrankin oikeaan osoitteeseen.


title: Ram Pickup

text: Ram Pickup on (aikaisemmin Dodge Ram pickup) on suuri lava-auto, jota FCA US LLC valmistaa. Vuoden 2011 jälkeen autoa on myyty Ram Trucks -brändin alla.


title: Ram Pickup

text: Aiemmin Ram oli osa Dodgen mallistoa. "Ram" -nimeä käytettiin ensimmäisen kerran 1932-1954. Se palasi mallistoon 1981, kun Dodge D Seriesin valmistus oli lakkautettu.


title: RISC-V

text: RISC-V ("RISC-Five") on avoin ja vapaa RISC-suoritinarkkitehtuuri, joka on kehitetty Berkeleyn yliopistossa. Suoritinta voi valmistaa ja käyttää vapaasti.


title: RISC-V

text: Western Digital on ilmoittanut siirtyvänsä käyttämään suoritinta. Nvidia käyttää suoritinta grafiikkaprosessorien ohjaamiseen samalla piirilevyllä.


title: RISC-V

text: Linux-tuki on lisätty ytimen versiossa 4.15.


title: OpenRISC

text: OpenRISC on avoin ja vapaa RISC-suoritinarkkitehtuuri.


title: OpenRISC

text: Linux-tuki on lisätty ytimen versiossa 3.1.


title: OpenRISC

text: Myös RTEMS on siirretty suorittimelle.


title: Henry Tikkanen (kokki)

text: Henry Tikkanen (s. 1971 Varkaus) on suomalainen keittiömestari. Hän voitti suomalaisen Vuoden kokki -kilpailun vuonna 2001. Hän työskenteli tuolloin helsinkiläisessä G. W. Sundmans -ravintolassa. Tikkanen edusti Suomea vuoden 2003 Bocuse d’Or –kilpailussa sijoittuen kymmeneksi.


title: Henry Tikkanen (kokki)

text: Tikkanen toimii keittiömestarina ja yhtenä ravintoloitsijana vuonna 2013 perustetussa Gösta-ravintolassa, joka toimii Serlachius-museo Göstan yhteydessä Mäntässä. Muina ravintoloitsijoina ovat Michelin-palkitun Olo-ravintolan ravintoloitsija Pekka Terävä ja Pasi Heinonen. Gösta-ravintolan tavoitteena on kehittyä Euroopan parhaaksi museoravintolaksi. Puhtaita ja tuoreita paikallisia kotimaisia raaka-aineita annoksissaan hyödyntävä ravintola onkin saanut jo suitsutusta kävijöiltään. Vierailijoiksi kutsutaan vuosittain useita koti- ja ulkomaisia huippukokkeja, joiden luomia annoksia tarjoillaan "Ruoka on taidematka" -tapahtumissa. Ravintolan ja taidemuseon tiloissa vuosittain järjestettävästä "Mänttä Food & Art" -tapahtuma on noussut Suomen arvostetuimpien fine dining -ruokatapahtumien joukkoon. Tapahtuman pitkät ateriat ovat arvokkaita (voivat maksaa useita satoja euroja). Vuoden 2017 tapahtumassa ruokaa loihti muun muassa vuonna 2015 maailman parhaaksi keittiömestariksi valittu ranskalainen Michel Bras, jonka ravintola sai ensimmäiset kolme Michelin-tähteä jo 1990-luvulla.


title: Henry Tikkanen (kokki)

text: Keittiömestari Tikkanen on työskennellyt aiemmin esimerkiksi myös ravintola Haviksessa, hotelli Kämpissä (ravintola est 1887) ja Villa Störsvikissä (Siuntio).


title: Kyrölän pesäpallokenttä

text: Kyrölän pesäpallokenttä sijaitsee Vaasan Vähässäkyrössä Kyrölän urheilualueella. Stadionilla on pieni katettu katsomo ja hiekkatekonurmi. Vuonna 2013 Kyrölään asennettiin hiekkatekonurmi.


title: Kyrölän pesäpallokenttä

text: Vähänkyrön Viestin pesäpallojoukkueet ovat kentän pääasiallisia käyttäjiä. Miesten Ykköspesis-joukkue pelaa Kyrölässä kotiottelunsa.


title: Henry Tikkanen

text: Henry Tikkanen tarkoittaa voi seuraavia henkilöitä:


title: Jokioisten pesäpallokenttä

text: Jokioisten pesäpallokenttä sijaitsee Jokioisisten urheilualueella. Jokioisten pesäpallokentän kenttäpinnoite muutettiin 2009 hiekkotekonurmeksi. Jokioisten kunta osallistui kentän kustannuksiin 130 000 euron panostuksella. Uusitun kentän avausotteluna pelattiin miesten Superpesis-ottelu Hyvinkään Tahkon ja Kouvolan Pallonlyöjien välillä. Avausottelua oli seuraamassa 1022 katsojaa.


title: Jokioisten pesäpallokenttä

text: Jokioisten Koetuksen pesäpallojoukkueet ovat kentän pääasiallisia käyttäjiä. Miesten Ykköspesis-joukkue pelaa pesäpallokentällä kotiottelunsa.


title: Kodin henki

text:
Kodin henki ("Household Saints") on Nancy Savocan ohjaama draamaelokuva vuodelta 1992.
Elokuva perustuu Francine Prosen romaaniin vuodelta 1981, jonka pohjalta ohjaaja laati elokuvan käsikirjoituksen yhdessä Richard Guayn kanssa. Elokuvan päätuottajana oli ohjaaja Jonathan Demme, jonka ansiosta Savocan ohjaajaura oli päässyt alkuun.


title: Kodin henki

text: Elokuva seuraa italialaisperheiden naisten eri sukupolvia New Yorkissa. Alussa nuori tyttö (Tracey Ullman) varttuu kaupungissa toisen maailmansodan aikana, kasvaa äidiksi ja lopulta tarina seuraa hänen tyttärensä vaiheita. Valtaosin 1960-luvulle sijoittuvan elokuvan teemoja ovat katolilaisuus ja sen rituaalit, naisen asema, amerikanitalialainen ruokakulttuuri ja elokuvat. Savoca käsittelee teemoja pikkutarkoin ajankuvin.


title: Kodin henki

text: Savoca ja Guay olivat käsikirjoituksestaan Independent Spirit -ehdokkaina. "The New York Timesin" kriitikot valitsivat "Kodin hengen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Lievestuoreen pesäpallokenttä

text: Lievestuoreen pesäpallokenttä sijaitsee Laukaan Lievestuoreen liikuntapuistossa. Kentän pinnoite on hiekkatekonurmi. Lievestuoreen Kisan pesäpallojoukkueet ovat kentän pääasiallisia käyttäjiä. Miesten Ykköspesis-joukkue pelaa pesäpallokentällä kotiottelunsa.


title: Andrew Dickson White

text: Andrew Dickson White (7. marraskuuta 1832 Homer, New York – 4. marraskuuta 1918 Ithaca, New York) oli yhdysvaltalainen opettaja, historioitsija ja diplomaatti, joka oli toinen Cornellin yliopiston perustajista ja yliopiston ensimmäinen rehtori vuosina 1866–1885.


title: Andrew Dickson White

text: White opiskeli Yalen yliopistossa, josta hän valmistui vuonna 1853. Valmistumisen jälkeen White matkusti Eurooppaan, jossa hän opiskeli kieliä ja historiaa Pariisissa ja Berliinissä. Vuosina 1854–1855 hän toimi kuuden kuukauden ajan attaseana Yhdysvaltain lähetystössä Pietarissa. Palattuaan kotimaahansa White kirjautui jälleen Yalen yliopistoon, josta hän sai maisterin tutkinnon vuonna 1856. Vuosina 1858–1863 hän toimi historian ja englanninkielisen kirjallisuuden professorina Michiganin yliopistossa.


title: Andrew Dickson White

text: Vuonna 1864 Whitesta tuli Yhdysvaltain senaatin jäsen. Senaatin työssä hän tapasi toisen senaattorin, Ezra Cornellin, jonka kanssa White oli päättämässä korkeakoulun sijoittamisesta New Yorkin osavaltioon niin kutsutun Morrill-asetuksen perusteella. Yhteisen työskentelyn tuloksena syntyi Ithacan kaupunkiin sijoitettu Cornellin yliopisto, joka perustettiin vuonna 1865 ja avattiin virallisesti vuonna 1868. White nimettiin yliopiston ensimmäiseksi rehtoriksi. Hän jatkoi toimessa lähes 20 vuoden ajan vuoteen 1885 saakka.


title: Andrew Dickson White

text: Cornellin vuosien aikana White oli vuosina 1879–1881 virkavapaalla toimiessaan Yhdysvaltain erikoislähettiläänä Saksassa. Yliopistouran jälkeen hän toimi samassa tehtävässä vuosina 1892–1894 Venäjällä. White nimitettiin Yhdysvaltain Saksan suurlähettilääksi vuosiksi 1897–1902. Hän toimi Yhdysvaltain delegaation edustajana vuoden 1899 Haagin rauhankonferenssissa.


title: Kaulanperän pesäpallokenttä

text: Kaulanperän pesäpallokenttä sijaitsee Pöytyän Kumilassa. Kentän pinnoite on hiekkatekonurmi. Kaudesta 2014 lähtien kenttä on nimetty yhteistyösopimuksen mukaan Kymppi-Katto Areenaksi. Vuonna 2015 kentällä otettiin käyttöön sähköinen tulostaulu, jonka rahoittamiseksi tukea antoivat paikalliset Lions Clubit ja yksityishenkilöt.


title: Kaulanperän pesäpallokenttä

text: Pöytyän Urheilijoiden pesäpallojoukkueet ovat kentän pääasiallisia käyttäjiä. Miesten Ykköspesis-joukkue pelaa pesäpallokentällä kotiottelunsa.


Luettelo Myrskylän julkisista taideteoksista ja muistomerkeistä sisältää Myrskylän kunnassa olevat pysyvät patsaat, muistomerkit ja muistolaatat.


Luettelo Pöytyän julkisista taideteoksista ja muistomerkeistä sisältää varsinaissuomalaisessa Pöytyän kunnassa olevat pysyvät patsaat, muistomerkit ja muistolaatat. Karinaisten kunta yhdistyi Pöytyään vuoden 2005 alussa ja Yläne vuoden 2009 alussa.


title: Peppi Aralehto

text: Peppi Aralehto (s. 1979 Tukholma) on suomalainen pitopalvelukokki. Hän voitti suomalaisen Vuoden kokki -kilpailun vuonna 2000. Hän työskenteli tuolloin Petteri Luodon ja Pekka Terävän kanssa samassa ravintolassa.


title: Peppi Aralehto

text:
Vuonna 2017 Aralehto oli päivätöissä vastaten mainostomisto N2:n lounasravintolasta. Hän on toiminut aiemmin muun muassa ravintola Havis Amandanssa, Meritorpassa, Chez Dominiquessa, G. W. Sundmansissa, Savoyssa, Gagussa ja ulkomailla (Ruotsin Edsbacka Krog, Tanskan Restaurang Cristie, Kaliforniassa, Alpeilla ja Norjassa).
Hän on toiminut Petteri Luodon assistenttina Bocuse d’Or -kilpailussa.


title: Peppi Aralehto

text: Hänen puolisonsa on Vuoden kokki -kilpailun vuonna 2003 voittanut Ari Ruoho. Aralehto on yhdessä miehensä kanssa laatinut Helsingin Sanomien kuukausiliitteen ruokapalstaa. Palstan kolmen ensimmäisen vuoden pohjalta on koottu keittokirjakin.


title: Heikki Liekola

text: Heikki Liekola (s. 1984 Vantaa) on suomalainen keittiömestari. Hän voitti suomalaisen Vuoden kokki -kilpailun vuonna 2014 kolmannella osallistumiskerrallaan kilpailuun. Hän työskenteli voittaessaan Grotesk Meatbar -ravintolassa.


title: Heikki Liekola

text: Hän on työskennellyt aiemmin esimerkiksi G. W. Sundmans, Lux Stockholm ja Olo, F12 ja Postres -ravintoloissa. Hän on toiminut muun muassa Olon keittiömestarina. Hän aloitti työskentelyn ravintola Askissa vuoden 2018 alusta.


Luettelo Askolan julkisista taideteoksista ja muistomerkeistä sisältää Askolan kunnassa olevat pysyvät patsaat, muistomerkit ja muistolaatat.


Luettelo Lapinjärven julkisista taideteoksista ja muistomerkeistä sisältää Lapinjärven kunnassa olevat pysyvät patsaat, muistomerkit ja muistolaatat.


Luettelo Virtain julkisista taideteoksista ja muistomerkeistä sisältää Virtain kaupungissa olevat pysyvät patsaat, muistomerkit ja muistolaatat.


Luettelo Urjalan julkisista taideteoksista ja muistomerkeistä sisältää Urjalan kunnassa olevat pysyvät patsaat, muistomerkit ja muistolaatat.


title: Nazari (Lavrinenko)

text: Nazari (Nikolai Aleksejevitš Lavrinenko, s. 11. elokuuta 1952, Ivkovicy, Čigirinskin piiri, Tšerkasyn alue, Ukrainan sosialistinen neuvostotasavalta), on Kronstadtin piispa, Venäjän ortodoksisen kirkon Pietarin hiippakunnan apulaispiispa. Hän on myös Aleksanteri Nevskin luostarin johtaja ja Pietarin hiippakunnan luostarien ja luostarien edustustojen valvoja. Suomalaiset tuntevat hänet Konevitsan luostarin pitkäaikaisena johtajana.


title: Nazari (Lavrinenko)

text: Nazari syntyi Ivkovicyn kylässä Ukrainassa perheeseen, jossa oli lukuisia lapsia.


title: Nazari (Lavrinenko)

text: Nazari valmistui vuonna 1974 Krimin maatalousinstituutista. Vuosina 1974–75 hän palveli Neuvostoliiton Saksaan sijoitetuissa asevoimissa. Vuodesta 1978 hän työskenteli Ukrainan tiedeakatemian kasvitieteellisessä puutarhassa vanhemman insinöörin tehtävissä. Vuonna 1982 hän aloitti opinnot Leningradin hengellisessä seminaarissa.


title: Nazari (Lavrinenko)

text: Vuonna 1985 Nazari vihittiin munkiksi, ja saman vuoden maalikuun 3. päivänä hänet vihittiin diakoniksi ja elokuun 19. päivänä papiksi. Vuoden 1986 maaliskuussa hän liittyi Aleksanteri Nevskin luostarin veljestöön. Vuoden 1987 marraskuussa hänestä tuli Viipurin Kristuksen kirkastumisen katedraalin pappi. Vuonna 1988 hän valmistui Leningradin hengellisestä akatemiasta ja sai igumenin arvon. Vuoden 1990 alusta hän toimi Valamon luostarin Pietarissa olevan podvorin johtajana. Vuosina 1990–2009 hän kuului Pietarin hiippakunnan hiippakuntaneuvostoon.


title: Nazari (Lavrinenko)

text: Vuoden 1991 helmikuussa Nazari kohotettiin Aleksanteri Nevskin luostarissa arkkimandriitan arvoon ja sen jälkeen hänet nimitettiin Konevitsan luostarin johtajaksi. Vuonna 1996 hänet nimitettiin Pietarin hiippakunnan luostarien ja luostarien edustustojen valvojaksi. Vuoden 1996 joulukuun 27. päivänä hänet nimitettiin Aleksanteri Nevskin luostarin virkaatekeväksi johtajaksi ja huhtikuun 17. päivänä seuraavana vuonna Pyhä synodi nimitti hänet vakinaisesti luostarin johtajan tehtävään, ja samanaikaisesti hän toimi myös Konevitsan luostari johtajana.


title: Nazari (Lavrinenko)

text: Vuoden 2009 toukokuun 27. päivänä Pyhä synodi valitsi Nazarin Viipurin apulaispiispaksi Pietarin hiippakuntaan, ja samana päivänä patriarkka Kirill julisti Senaatin ja synodin rakennuksessa Pietarissa, että hänet on valittu piispaksi. Senaatin ja synodin rakennuksessa Pietarissa. Seuraavana päivänä, joka oli Kristuksen taivaaseenastumisen päivä, patriarkka Kirill johti piispanvihkimystä Aleksanteri Nevskin luostarissa. Vihkimyksessä avustivat Kiovan ja koko Ukrainan metropoliitta Vladimir (Sabodan), Pietarin ja Laatokan metropoliitta Vladimir (Kotljarov), Minskin ja Slutskin metropoliitta Filaret (Vahromejev), Krutitsyn ja Kolomnan metropoliitta Juvenali (Pojarkov), Chișinăun ja koko Moldavian metropoliitta Vladimir (Kantarjan), Jekaterinodarin ja Kubanin metropoliitta Isidor (Kiričenko), Tulan ja Beljovin metropoliitta Aleksi (Kutepov), Donetskin ja Mariupolin metropoliitta Ilarion (Šukalo), Volokolamskin arkkipiispa Ilarion (Alfejev), Berliinin ja Saksan arkkipiispa Feofan (Galinski), Saranskin ja Mordvan arkkipiispa Varsonofi (Sudakov), Vladivostokin ja Primorjen arkkipiispa Veniamin (Puškar), sekä Hatsinan piispa Amvrosi (Jermakov), Pietarhovin piispa Markell (Vetrov), Solnetšnogorskin piispa Sergii (Čashin) ja Perejaslav-H’melnytskyin piispa Aleksandr (Drabinko).


title: Nazari (Lavrinenko)

text: Vuoden 2010 marraskuun 23. päivänä Nazari nimitettiin hiippakunnan tuomiokapitulin puheenjohtajaksi.


title: Nazari (Lavrinenko)

text: Pyhä synodi myönsi vuonna 2013 Nazarille Kronstadtin piispan nimen.


Luettelo Kihniön julkisista taideteoksista ja muistomerkeistä sisältää Kihniön kunnassa olevat pysyvät patsaat, muistomerkit ja muistolaatat.


title: Tenkterit

text: Tenkterit (lat. "Tencteri") olivat germaaniheimo, joka yhdessä usipetien kanssa ylitti Reinin vuonna 59 tai 58 eaa. Caesar kukisti tenkterit nykyisen Koblenzin luona 55 eaa. Heimo ylitti Reinin uudelleen 17 tai 16 eaa. ja aiheutti roomalaisille huomattavai tappioita. Drusus voitti heidät lopullisesti 12 tai 11 eaa. Tenkterit sulautuivat lopulta frankkeihin.


Luettelo Ilmajoen julkisista taideteoksista ja muistomerkeistä sisältää Ilmajoen kunnassa olevat pysyvät patsaat, muistomerkit ja muistolaatat.


title: São Vicente de Foran luostari

text: São Vicente de Foran luostari on 1600-luvulla rakennettu luostari Lissabonissa. Luostari perustettiin alun perin 1100-luvun puolivälissä. Luostarikirkosta löytyy useiden Portugalin kuninkaallisten hautoja.


title: São Vicente de Foran luostari

text: Luostarikirkolla on renessanssityylinen julkisivu. Kirkon nykyinen kupoli on rakennettu vuoden 1755 jälkeen, sillä vanha kupoli sortui maanjäristyksessä. Kirkon esineistöön kuuluu Intiassa 1700-luvulla norsunluusta veistetty Jeesusta esittävä patsas.


Luettelo Juupajoen julkisista taideteoksista ja muistomerkeistä sisältää Juupajoen kunnassa olevat pysyvät patsaat, muistomerkit ja muistolaatat.


Luettelo Karjalaan jääneiden vainajien muistomerkeistä sisältää Karjalaan jääneiden vainajien muistoksi pystytettyjä muistomerkkejä Suomessa.


title: Luettelo Karjalaan jääneiden vainajien muistomerkeistä

text: Luettelossa muistomerkit ovat paljastusvuoden mukaisessa järjestyksessä.


title: Mickey

text: Mickey on yhdysvaltalaisen laulajan ja koreografin Toni Basilin vuoden 1981 kappale hänen esikoisalbumiltaan "Word of Mouth". Kappaleen sanoittivat Mike Chapman ja Nicky Chinn nimellä ”Kitty”. Sen äänitti ensimmäisenä brittiyhtye Racey vuonna 1979 julkaistettavaksi heidän esikoisalbumillaan "Smash and Grab". Toni Basil muutti kappaleen nimen nimestä ”Kitty” nimelle ”Mickey” tehdäkseen kappaleen, joka kertoo miehestä.


title: Schwarzwaldin kakku

text: Schwarzwaldin kakku () on Saksasta peräisin oleva kakku. Nimensä se on saanut Schwarzwaldin alueen kansallispukujen mukaan, joiden värimaailmaa kakku toistaa. Kakun valmistamiseen käytetään kirsikkalikööriä. Alun perin saksalainen kakkuresepti on sittemmin yleistynyt ympäri maailmaa.


title: Schwarzwaldin kakku

text: Schwarzwaldin kakun tarkkaa syntypaikkaa tai -aikaa ei tunneta. Kunnia kakun keksimisestä annetaan usein Bodenjärven tuntuman Radolfzell am Bodenseen kaupungissa eläneelle Josef Kellerille (1887–1981). Kellerin sanotaan keksineen kakun vuonna 1915, kun hän työskenteli Bad Godesbergissa Café Agnerissa. Joidenkin muiden lähteiden mukaan kakku syntyi vasta vuonna 1930, ja sen keksijä oli Tübingenissa asunut kokki. Dr. Oetkerin julkaisema "Backen macht Freude" mainitsee kakun vasta vuonna 1951. On todennäköistä, että resepti oli alun perin vain ammattilaisten käytössä, ja se levisi tavallisen kansan käyttöön tätä kautta. Sittemmin resepti on yleistynyt Saksan ohella eri puolilla maailmaa.


title: Schwarzwaldin kakku

text: Kakku on saanut nimensä Schwarzwaldin alueen kansallispuvun mukaan. Kakku muistuttaakin ulkoisesti hieman musta-valko-punaista asua. Kakun toinen oleellinen osa ovat kirsikat. Schwarzwaldin alueella on kasvatettu kirsikkapuita jo vuosisatoja. Kakku koostuu sokerikakusta ja ohuesta suklaamurotaikinapohjasta. Valmistukseen käytetään runsaasti kirsikkalikööriä ("kirschwasser").


title: Akutuq

text: Akutuq on Alaskan alkuperäiskansa inuitien keskuudessa perinteisesti valmistettu ruokalaji. Sen perinteisiin ainesosiin kuuluvat esimerkiksi karibunrasva, merinisäkkäistä saatava öljy, lumi ja makua antamaan lisättävät marjat. Ruokalajin nimi "akutuq" tarkoittaa sekoittamista.


title: Akutuq

text: Valmistettaessa jouduttiin ottamaan huomioon paikallisesti saatavilla olevat raaka-aineet. Akutuqin valmistukseen on perinteisesti käytetty karibun ohutsuolen ympäriltä kerättyä kovaa ja valkoista rasvaa. Joskus karibun rasvan sijaan on käytetty esimerkiksi kalanrasvaa, josta valmistetun akutuqin rakenne on kuitenkin heikompi. Rasvaa pehmennetään vispaamalla, kunnes siitä tulee kuohkeaa massaa. Massaan lisätään kirkasta ja keltaista hylje- tai valasöljyä, joka vatkataan osaksi massaa sormin. Öljyä saadaan ensin nylkemällä traani ruhosta ja pesemällä se verestä. Tämän jälkeen traani varastoidaan puisiin tai nykyisin muovisiin säiliöihin. Traanin pinnalle muodostuu monityydyttämättömiä rasvahappoja. Öljyä ja rasvaa vatkataan sekaisin noin 45 minuuttia ja sekaan lisätään hieman vettä. Ruokalajin nimi "akutuq" tarkoittaa sekoittamista. Massa muistuttaa valmistuksen tässä vaiheessa kuohukermaa ja siihen lisätään sille makua antavat ainesosat. Usein käytettyihin aineisiin kuuluvat esimerkiksi alaskanvatukka ja mustikka. Sokeria on käytetty 1800-luvun puoliväliltä lähtien, jolloin sen toivat alueelle valaanpyytäjät. Marjojen ohella annokseen saatetaan lisätä lunta. Ainesosien suhde on tavallisesti yksi osa rasvaa, yksi osa öljyä ja neljä osaa proteiinia tai kasvismateriaa. Perinteisesti akutuqia saatettiin valmistaa suuri määrä kerralla, ja se varastoitiin ikiroudan kylmentämiin kellareihin.


title: Akutuq

text: Akutuqin historiaa ei tunneta. Mahdollisesti se tuli Pohjois-Amerikkaan jo ensimmäisten nykyisen Beringinsalmen ylittäneiden ihmisten mukana. Aina 1900-luvun alkupuolelle saakka oli tapana järjestää markkinat, joille saattoi saapua inuiteja satojenkin kilometrien päästä. Markkinoilla eri alueilta saapuneet vaihtoivat keskenään hyljeöljyä karibunrasvaan. Joillakin markkinoilla järjestettiin jonkinlaisia akutuqin valmistuksen kilpailuja. Niihin saattoi kuulua aqutuqit, joihin kilpailijat pyrkivät käyttämään mahdollisimman erikoisia raaka-aineita, kuten kuivattua kalaa, linnunmunia, karibun vatsan sisältöä, verta, majavaa tai saukkoa. Akutuqin valmistus on vähentynyt nykyaikana, ja sen valmistuksen taitavat ovat vanhentuneet. Jotkut ovat pyrkineet nykyaikaistamaan akutuqin valmistustapoja, esimerkiksi käyttämällä karibun ja hylkeen sijaan kasvisrasvaa tai oliiviöljyä ja sekoittamalla annoksen tehosekoittimella.


title: Veneetit

text: Veneetit olivat Adrianmeren pohjukassa asunut kansa, joka puhui itaalista, latinalle sukua ollutta veneetin kieltä. Esihistoriallisena aikana veneettien keskuspaikka oli Ateste, ja he kykenivät puolustautumaan sekä etruskeja että gallialaisia vastaan. Veneetit kasvattivat hevosia ja kävivät Baltian maiden kanssa meripihkakauppaa. Historiallisena aikana veneettien tärkein kaupunki oli Patavium (Padova) ja myöhemmin Aquilea. Veneetit olivat roomalaisten liittolaisia taistelussa kelttejä ja Hannibalia vastaan ja roomalaistuivat ensimmäisellä vuosisadalla eaa. Veneettien tärkein jumaluus oli parannuksen jumalatar Reitia, joka samaistettiin sittemmin Junoon. Muista itaalisista kansoista poiketen veneetit eivät käyttäneet sukunimiä, vaan isän ja aviomiehen nimestä johdettuja patronyymisiä adjektiiveja, jotka liitettiin individuaalinimeen.


title: Get Ready!

text: Get Ready! on alankomaalaisen eurodance-yhtyeen 2 Unlimitedin esikoisalbumi, joka julkaistiin 24. helmikuuta 1992. Albumi sisältää 2 Unlimitedin läpimurtohitin ”Get Ready for This”. "Get Ready!" sijoittui Alankomaiden musiikkilistan sijalle 12. Suomessa se sijoittui Suomen virallisen listan sijalle 40. ja oli musiikkilistalla yhteensä kaksi viikkoa.


title: Țuică

text: Țuicǎ [´tsuikə] on perinteinen romanialainen alkoholijuoma. Se on periaatteessa luumuista valmistettavaa hedelmäviinaa, jolla on omat valmistus- ja käyttöperinteensä. Erityisesti perinne on vahvaa Ardealissa eli Transylvaniassa. Țuicǎ tunnetaan unkarinkielisistä kirjoituksista jo 1300-luvun lopulta Bistrițan alueelta, silloin kirjoitusasussa ""cujka"". Vastaava juoma tunnetaan muissa osissa Romaniaa nimillä "pǎlincǎ" ja "horincǎ", muta erona esimerkiksi unkarilaiseen pálinkaan on väkevyydessä ja valmistusaineissa. Țuicaan ei esimerkiksi ikinä käytetä aprikoosia, vaan aina luumua. Valmistusta on paljon maatiloilla laillisena kotipolttona.


title: Țuică

text: Valmistusta varten luumut poimitaan elokuussa, ja niistä otetaan pois sinihappoa sisältävät kivet. Mäskin annetaan käydä noin kaksi kuukautta. Sen jälkeen rankki tislataan yleensä kahdesti, ja vahvuusprosentiksi saadaan jopa noin 55–60. Tisle kypsytetään puutynnyrissä, jotka ovat mieluiten akaasiaa. Tuote sekoitetaan kuumaan veteen, joten lopullinen vahvuusprosentti jää alle väkiviinan tason. Juomaa nautitaan kyytipoikana useimmiten porsaanlihan kera, ja sillä katsotaan olevan myönteisiä vaikutuksia ruoansulatuksen kannalta.


title: Dodge Ram Van

text: Dodge Ram Van on pakettiauto, jota Chrysler Corporation valmisti vuosina 1971–2003. Sitä koottiin Pillette Road Truck Assembly -tehtaalla, Windsorissa, Kanadassa.


title: National Semiconductor PACE

text: PACE () oli National Semiconductorin valmistama 16-bittinen mikroprosessori. Suoritin julkaistiin vuonna 1974 ja se oli ensimmäinen 16-bittinen mikroprosessori.


title: National Semiconductor PACE

text: Suorittimessa on neljä yleiskäyttöistä 16-bittistä rekisteriä.


title: National Semiconductor PACE

text: Suoritin perustui Data General NOVA minitietokoneen rakenteeseen.


title: John Ernst Worrell Keely

text: John Ernst Worrell Keely (3. syyskuuta 1837 – 18. marraskuuta 1898) oli yhdysvaltalainen keksijänä esiintynyt huijari, jonka onnistui toistuvasti vakuuttaa sijoittajat investoimaan ennestään tuntematonta voimaa energianlähteenä käyttävän koneen kehittämiseen. Hänen kuuluisia uhrejaan olivat John Jacob Astor IV ja Clara Jessup Moore.


title: John Ernst Worrell Keely

text: 1800-luvulla uskottiin yleisesti, että valon ja magnetismin olemassaolo vaativat selitykseksi maailmankaikkeudessa olevan näkymättömän väliaineen. Sitä kutsuttiin eetteriksi. Aiemmin orkesterimuusikkona, leipurina, puuseppänä, mekaanikkona ja maalarina toiminut Keely ilmoitti vuonna 1874 keksineensä eetterigeneraattorin. Näytöksessä hän tuotti vedestä höyryä, jonka laatua hän ei paljastanut. Generaattorin toimintaperiaate oli myös salainen, mutta sen piti tuottaa valtava määrä energiaa. Keely keräsi näytökseen osallistuneilta sijoittajilta 50 000 dollaria.


title: John Ernst Worrell Keely

text: Vuonna 1881 Keely ystävystyi varakkaan lesken Clara Jessup Mooren kanssa, joka tarjosi Keelylle miljoona dollaria ja kuukausipalkan, jotta tämä voisi keskittyä täysipäiväisesti moottorinsa kehittämiseen. Clara Jessup Moore tuki Keelyä tämän kuolemaan saakka.


title: John Ernst Worrell Keely

text: Joulukuussa 1881 sijoittajat vaativat Keelyltä tietoja moottorin toimintaperiaatteesta. He ilmoittivat luottavansa Keelyyn, mutta pitivät riskinä, että hän on ainoa, joka tietää asian. Huhtikuussa 1882 oikeus määräsi Keelyn ilmaisemaan valitulle henkilölle, miten laite toimii. Tähän nimettiin William Boekel. Keely kertoi Boekelille laitteen perustuvan siihen, että vesiatomit värähtelevät ja niiden molekyylirakenne on mahdollista rikkoa niin, että syntyy rajaton energianlähde. Boekel ei kuitenkaan kertonut, miten tämä tapahtui. Keely ei ollut kertonut sitä edes Boekelille vaan oli luvannut, että kun hän saa moottorin toimimaan, asia on helppo selittää parissa tunnissa. Elokuussa 1883 Keely lupasi järjestää näytöksen osakkaille. Edellisenä päivänä Keely kuitenkin ilmoitti, että laitteen valmistuminen vie vielä kuusi viikkoa. Lokakuussa 1893 Keely sai osakkaat vakuutetuksi, että valmistustyö etenee hyvin. Joulukuussa Keely arvioi, että hän voi järjestämään näytöksen helmikuussa. Sen jälkeen hänen onnistui uusilla lupauksilla lykätä määräaikaa edelleen.


title: John Ernst Worrell Keely

text: Syyskuussa 1884 Keely esitteli viranomaislle höyryaseen, jolla hän ampui lyijykuulia. Keely kertoi toimittajille, että kone on valmistumaisillaan. Näytös ei vakuuttanut: Keelyn arveltiin käyttäneen voimanlähteenä paineilmaa.


title: John Ernst Worrell Keely

text: Kesäkuussa 1885 Keely esitteli konetta, jolla hän kertoi tuottavansa painetta, ei kuitenkaan käyttämällä paineilmaa vaan eetterihöyryä. Koneen sisältöön ei kuitenkaan saanut tutustua eikä sitä avata. Kriitikoiden mukaan kyseessä oli todennäköisesti höyrykone, eikä tuotettu energiamäärä vastannut lupauksia. Maaliskuussa 1886 Keely järjesti vielä yhden näytöksen New Yorkissa. Mutta vuonna 1887 hän yllättäen ilmoitti luopuneensa eetteristä voimanlähteenä ja väitti kehittäneensä uuden, joka perustui ”sympaattiseen värähtelyyn”.


title: John Ernst Worrell Keely

text: Tammikuussa 1888 Bennett C. Wilson, joka oli rahoittanut Keelyn kokeita, nosti kanteen, jossa hän vetosi vanhaan sopimukseen, että Keelyn varhaisen keksinnön ja sitä koskevien patenttien piti tulla yhteisiksi. Wilson esitti, että Keelyn kone on sopimuksessa tarkoitettu keksintö. Hän vaati Keelyä paljastamaan koneen toimintaperiaatteen. Oikeuden päätöksestä huolimatta Keely viivytteli ja kieltäytyi ja oli myös kiinniotettuna vastustettuaan oikeuden määräystä. Maaliskuussa 1889 Keely ilmoitti, että hän oli kehittänyt koneen vaatiman puuttuvan osan ja oli valmis järjestämään yksityisen näytöksen viikon tai kahden sisällä. Myös Keely Motor Companyn sijoittajille työn vakuutettiin etenevän eikä merkittäviä esteitä koneen valmistumiselle ollut. Joulukuussa Keely ilmoitti valmistumisen viivästyvän.


title: John Ernst Worrell Keely

text: Kesäkuussa 1895 alan lehti Electricity julkaisi haasteen, jossa se väitti voivansa toistaa kahden kuukauden kuluessa jokaisen Keelyn aikaansaaman ilmiön. Keely ei vastannut.


title: John Ernst Worrell Keely

text: Keelyn sponsori Clara Bloomfield Moore palasi Yhdysvaltoihin oltuaan useamman vuoden Englannissa. Hän vaati Keelyltä tietoja keksinnöstä. Sitä tutkimaan hän kutsui sekä Nikola Teslan että Thomas Edisonin, mutta molemmat kieltäytyivät. Keely lupasi sijoittajille, että hän osoittaa vuoden loppuun mennessä koneen olevan käytännössä toimiva ja että sillä on kaupallisia sovelluksia. Marraskuussa 1895 Keely järjesti useita näytöksiä, joissa sähköinsinööri E. Alexander Scott pääsi arvioimaan laitetta. Niiden joukossa oli levitaatiokoe, jossa vedestä tuotetulla energialla aikaansaadulla tuntemattomalla voimalla saatiin esineitä leijumaan. Ilmiön arvioitiin toteutetun paineilmalla, mutta Keely kiisti väitteen. Scottin mukaan Keely ei ollut keksinyt tuntematonta voimanlähdettä. Moore oli pettynyt mutta kutsui vielä Englannista professori Lascelles Scottin tutkimaan asiaa. Tämä puolestaan vakuuttui, että kyseessä on tuntematon voima.


title: John Ernst Worrell Keely

text: Koska Lascelles Scottin ja E. Alexander Scottin näkemykset erosivat, Moore vaati lopullista testiä, jossa laitteen osana toiminut lasiputki rikottaisiin, jotta saataisiin selville, onko se yhtenäinen, kuten keksijä väitti, vai sittenkin putki, jonka kautta kulkeva ilma aiheutti levitaation. Keely kieltäytyi, ja sen seurauksena Moore alensi hänelle maksamaansa kuukausipalkkaa. Joulukuussa 1895 Moore esitti Keely Motor Companyn sijoittajille, että saatavien turvaamiseksi keksinnön kehittämistä tulisi jatkaa, mikä vaatisi uusia investointeja.


title: John Ernst Worrell Keely

text: Keely kuoli kotonaan keuhkokuumeeseen 18.11.1898. Sijoittajat vaativat leskeä luovuttamaan tiedot keksinnöstä, mutta tämä ilmoitti, että jäämistössä ei ole sitä koskevia käsikirjoituksia mutta että Keely oli ehdottanut keksijä Thomas Burton Kinraidea jatkamaan työtään. Aluksi tämä innostuikin mutta ilmoitti keväällä 1899, ettei halua olla asian kanssa tekemisissä. Tammikuussa 1899 Philadelphia Press julkaisi laajan artikkelin, jossa se paljasti, että Keelyn pajan rakenteisiin oli kätketty laaja putkisto, joka johti kellarissa olevaan suureen paineilmasäiliöön. Kyseessä olisi ollut petos. Keely Motor Companyn hallituksen puheenjohtaja kiisti asian ja selitti, että putkia ei ollut käytetty sen jälkeen, kun Keely oli ilmoittanut luopuneensa eetteristä ja alkanut kehittää sympaattista värähtelyä.


title: John Ernst Worrell Keely

text: Vuonna 2005 Jeff ja Rita Behary löysivät Thomas Burton Kinraiden ottamat alkuperäiset lasinegatiivit Keelyn moottorista. Läheisenä ystävänä Kinraide ei halunnut paljastaa Keelyä huijariksi.


title: John Ernst Worrell Keely

text: Keely onnistui neljännesvuosisadan ajan vakuuttamaan sijoittajat keksintönsä arvosta ja investoimaan siihen jatkuvasti lisärahaa uusilla lupauksilla juuri viimeistelyä vailla olevasta läpimurrosta. Hän käytti salamyhkäisyyden perusteluna uhkaa, että joku saattaisi saada vihiä keksinnöstä, jolloin sijoituksen arvo laskisi. Jo sijoitetun pääoman menettämisen uhka on sijoitushuijauksien klassinen tekniikka. Scientific American muistutti lukijoitaan vuonna 1899, että vaikka huijareiden kuningas on kuollut, hänen kaltaistensa ihmishaiden laji ei katoa. Värähtelyillä ja eetterihöyryillä tullaan huijaamaan herkkäuskoisia jatkossakin.


title: John Ernst Worrell Keely

text: Keelyn lupaus uudesta energiasta ja hänen käyttämänsä näennäistieteelliset käsitteet liittyivät siihen mystiikkaan, joka liittyi heikosti ymmärrettyyn sähköön. Eetterin ajateltiin myös voivan selittää paranormaaleja ilmiöitä, kuten levitaatiota, spritismiä ja muita ajankohtaisia ilmiöitä. Okkultistit, kuten Steiner, uskoivat Keelyn todella olevan salaisen voiman jäljillä ja voivan tuottaa energiaa "värähtelytaajuuksia nostamalla". Blavatsky ilmoitti, että Keelyn keksintö on tuhansia vuosia aikaa edellä, eikä nykyisen rodun "sallittu" saada sitä toimimaan.


title: Viestijono

text: Viestijono () on prosessien välinen kommunikaatiotapa, jota käytetään jossakin muodossa useissa eri käyttöjärjestelmissä.


title: Viestijono

text: Jonot on tyypillisesti toteutettu linkitettynä listana. Jonot on tarkoitettu asynkroniseen kommunikointiin.


title: Viestijono

text: Jonoja toteutetaan myös käyttöjärjestelmäriippumattomilla tavoilla ja käyttäjäavaruudessa (ytimestä riippumatta), esimerkiksi Java Message Service.


title: Viestijono

text: System V -tyylisessä Unix-rajapinnassa jonoja käsitellään järjestelmäkutsujen codice_1 ja codice_2 avulla. Jonoihin voidaan lisätä ja poistaa viestejä funktioilla codice_3 ja codice_4.


title: Viestijono

text: POSIX-tyylisessä rajapinnassa jonoja käsitellään järjestelmäkutsulla codice_5, ja viestejä lähetetään ja vastaanotetaan funktioilla codice_6 ja codice_7.


title: Viestijono

text: Windows toteuttaa viestijonon funktioilla codice_8, codice_9 ja codice_10.


title: Aitokirpat

text: Aitokirpat ("Altica") on lehtikuoriaisten ("Chrysomelidae") heimoon kuuluva suku. Sukuun kuuluu maailmanlaajuisesti noin 300 lajia.


title: Get Ready for This

text: Get Ready for This on alankomaalaisen eurodance-yhtyeen 2 Unlimitedin single, joka julkaistiin syyskuussa 1991. Kappale on yksi useimmin soitetuista kappaleista urheilutapahtumissa ympäri maailmaa. Se oli Green Bay Packersin aloituskappaleena 45. Super Bowlissa sekä kahden NBA-joukkueen, Orlando Magicin ja San Antonio Spursin aloituskappaleena. Kappale on ollut myös useiden Major League Baseball -joukkueiden aloituskappaleena, muun muassa Cincinnati Redsin, Cleveland Indiansin, Colorado Rockiesin, Detroit Tigersin, Houston Astrosin, Miami Marlinsin, New York Yankeesin, Philadelphia Philliesin, Pittsburgh Piratesin sekä San Diego Padresin. Myös NHL:n joukkueet Montreal Canadiens ja San Jose Sharks ovat käyttäneet sitä aloituskappaleenaan.


title: Get Ready for This

text: ”Get Ready for This” on esiintynyt useissa elokuvissa, kuten "Space Jam", "Anna palaa!", "Chandaal", "Happy Gilmore – ammattilainen", "", "Poutapilviä ja lihapullakuuroja 2" ja "Lego Elokuva". Televisiosarjoja, joissa kappale on esiintynyt, ovat muun muassa "Moesha", "Frendit" ja "Rillit huurussa".


title: Samuel Salonen

text: Samuel Mauritz Johannes Salonen (s. 27. huhtikuuta 1994 Vaasa) on suomalainen jääkiekkoilija, joka pelaa Mestis-joukkue KeuPa HT:ssä. Hän toimii joukkueen varakapteenina. Salonen on pelipaikaltaan oikea laitahyökkääjä.


title: Samuel Salonen

text: Salonen aloitti jääkiekkoilun omien sanojensa mukaan noin 6-vuotiaana. Hän on Vaasan Sportin kasvatti. Kesken kauden 2010–2011 Salonen siirtyi 16-vuotiaana seuran B-nuorista JYPin B2-junioreihin. Hän voitti JYPin sisäisen pistepörssin tehoilla 17+24=41, joilla Salonen sijoittui koko B2-nuorten SM-sarjan runkosarjan pistepörssissä viidenneksi. Kaudella 2011–2012 hän oli B-nuorten SM-sarjan runkosarjassa joukkueensa paras pistemies tehoilla 10+18=28.


title: Samuel Salonen

text: Kaudeksi 2012–2013 Salonen palasi kasvattajaseuraansa Sportiin ja siirtyi seuran A-nuoriin. Kaudella 2013–2014 hän toimi joukkueen varakapteenina ja oli tehoilla 22+22=44 Sportin paras maalintekijä sekä jakoi joukkueen sisäisen pistepörssin voiton Róbert Vargan kanssa. Salonen jakoi koko A-nuorten SM-liigan maalipörssin yhdeksännen sijan viiden muun pelaajan kanssa.


title: Samuel Salonen

text: Kaudeksi 2014–2015 Salonen siirtyi vuoden mittaisella sopimuksella Mestis-joukkue JYP-Akatemiaan. Hänen tulokaskautensa toi 29 runkosarjaottelussa tehot 7+10=17 ja kuudessa playoff-ottelussa yhden maalin. Kaudella 2015–2016 Salonen oli joukkueen toiseksi paras maalintekijä ja kolmanneksi paras pistemies tehoilla 9+13=22. Kaudeksi 2016–2017 hän siirtyi jatkamaan Mestis-uraansa KeuPa HT:n riveihin. Salonen toimi kauden aikana myös joukkueen kapteenina Jani Ollitervon oltua sivussa. Hän voitti KeuPan sisäisen piste-, maali- ja syöttöpörssin tehoilla 17+37=54, joilla Salonen sijoittui koko Mestiksen pistepörssissä kolmanneksi.


title: Samuel Salonen

text: Toukokuussa 2017 Salonen siirtyi try-outille SM-liigajoukkue Pelicansiin. Hän sai tililleen ensimmäisen liigaottelunsa runkosarjan neljännellä kierroksella 14. syyskuuta 2017 vieraissa Oulun Kärppiä vastaan. Salonen merkittiin Pelicansin 13. hyökkääjäksi ja hän jäi lopulta ilman peliaikaa. Ottelu jäi Saloselle syyskauden ainoaksi joukkueessa ja hän siirtyi saman kuun lopulla lainalle Mestis-joukkue Heinolan Peliittoihin. Salonen nimettiin yhdeksi joukkueen kiertävistä kapteeneista. Vaikka Salonen ei saanut peliaikaa Pelicansissa, hän sai marraskuussa 2017 loppukauden kattavan jatkosopimuksen joukkueeseen. Salonen nostettiin Pelicansin vahvuuteen toiseen SM-liigaotteluunsa 23. tammikuuta 2018 Mikkelin Jukureita vastaan. Hänet merkittiin jälleen joukkueen 13. hyökkääjäksi, mutta Salonen sai kuitenkin ensimmäiset ja kauden ainoat jääaikansa SM-liigassa pelattuaan 4.54 minuuttia. Hän pelasi kauden loppuun Peliitoissa. Salonen oli tehoilla 16+21=37 joukkueen paras maalintekijä ja jakoi sisäisen pistepörssin toisen sijan Severi Lahtisen kanssa edellään vain Valtteri Lipiäinen. Hän voitti myös koko Mestiksen karsintasarjan pistepörssin sekä jakoi maalipörssin voiton Hermeksen Mikko Virtasen ja joukkuetoverinsa Niko Kivelän kanssa tehoilla 4+6=10. Salonen jakoi myös sarjan tehotilaston voiton viiden muun pelaajan kanssa lukemalla +6.


title: Samuel Salonen

text: Kaudeksi 2018–2019 Salonen palasi vuoden mittaisella sopimuksella KeuPa HT:hen. Hänet nimettiin joukkueen varakapteeniksi.


title: Samuel Salonen

text: Salonen valmistui ylioppilaaksi Vaasan lyseon lukiosta keväällä 2014. Hän opiskelee Jyväskylän yliopistossa ruotsin kieltä sekä kasvatustieteitä.


title: Samuel Salonen

text: Hän harrasti lapsena myös jalkapalloa omien sanojensa mukaan 14-15-vuotiaaksi asti sekä salibandya.


title: Kotiseutukuvauksia Lounais-Hämeestä

text: Kotiseutukuvauksia Lounais-Hämeestä on suomalainen kotiseutuaiheinen julkaisusarja. Lounais-Hämeen Kotiseutu- ja Museoyhdistys julkaisi sarjaa yhteensä 46 osaa vuosina 1925–1973. Forssan museo on julkaissut sarjan kaikki osat digitoituna verkkopalvelussaan.


title: Kotiseutukuvauksia Lounais-Hämeestä

text: Yhdistyksen toinen julkaisu on vuodesta 1924 ilmestynyt ja edelleen ilmestyvä Lounais-Hämeen Kotiseutu- ja Museoyhdistyksen vuosikirja. Sen osista oli vuonna 2017 julkaistu verkossa vain muutamia vanhimpia.


title: Palazzo Contarini del Bovolo

text: Palazzo Contarini del Bovolo on goottilaistyylinen palatsi Venetsiassa lähellä Pyhän Markuksen toria. Palatsi on rakennettu Contarinin perheelle 1400-luvulla ja sen suunnittelija on Giovanni Candi. Se on tunnettu erityisesti "etanaportaiksi" nimitetyistä spiraalimaisista ulkoportaistaan. Portaiden virallinen nimi on "Scala Contarini del Bovolo". Rakennuksen seinustalla olevat portaat on rakennettu istriankivestä ja punatiilestä. Niiden suunnittelija on Giorgio Spavento ja ne valmistuivat vuonna 1499.


title: Varsikirpat

text: Varsikirpat ("Chaetocnema") on lehtikuoriaisten ("Chrysomelidae") heimoon kuuluva suku. Sukuun kuuluu maailmanlaajuisesti noin 450 lajia. Varsikirppojen eri lajien koko vaihtelee 1,1-3,25 mm välillä. Varsikirppojen eri lajien tunnistaminen on vaikeaa ja yleensä mahdotonta valokuvista. Tunnistamiseen vaaditaan usein tarkkaa urospuolisen lajin sukupuolielimien tutkimista.


title: Diva (Azisin albumi)

text: Diva () on bulgarialaisen pop-folk-laulaja Azisin kymmenes studioalbumi. Se julkaistiin vuonna 2006 levymerkillä Sunny Music.


title: No Limits!

text: No Limits! on alankomaalaisen eurodance-yhtyeen 2 Unlimitedin toinen studioalbumi, joka julkaistiin 11. toukokuuta 1993. Albumilta julkaistiin viisi singleä, muun muassa ”No Limit”, joka sijoittui 1. sijalle useilla eurooppalaisilla musiikkilistoilla, mukaan lukien Suomessa. Albumi myi useissa maissa platinaa ja sijoittui muun muassa Suomen virallisen listan sijalle 2.


title: Jussi Lepistö

text: Jussi Lepistö (s. 28. helmikuuta 1960 Helsinki) on suomalainen entinen jääkiekkopuolustaja. Hän pelasi urallaan SM-liigassa yhteensä 379 runkosarjaottelua tehopistein 40+75=115 ja keräten 256 jäähyminuuttia sekä kahdeksan playoff-ottelua tehden kolme syöttöpistettä ja keräten kaksi jäähyminuuttia. Lepistö toimi Jokereiden kapteenina kausina 1981–1982 ja 1986–1987.


title: Jussi Lepistö

text: Lepistö on Jokereiden kasvatti. Hän voitti seurassa D-nuorten Suomenmestaruuden vuonna 1973 ja C-nuorten Suomenmestaruuden vuonna 1976. Lepistö pelasi juniorina myös hyökkääjänä, mutta lopulta Jokereiden juniorivalmentaja Pentti Katainen teki hänestä puolustajan. Lepistö nousi seuran SM-liigajoukkueeseen kaudella 1978–1979, jolloin hänen tulokaskautensa toi 35 runkosarjaottelussa tehot 5+3=8. Sekä kauden 1979–1980 että kauden 1980–1981 päätteeksi Jokerit ajautui liigakarsintoihin, mutta joukkue onnistui säilyttämään sarjapaikkansa.


title: Jussi Lepistö

text: Kauden 1981–1982 Lepistö toimi vain 21-vuotiaana Jokereiden kapteenina. Kauden 1982–1983 päätteeksi hän voitti SM-hopeaa. Kaudella 1983–1984 Lepistö pelasi Jokereiden ohella SM-liigaa myös seitsemän ottelun verran Suomen olympialaisiin valmistauneessa maajoukkueessa.


title: Jussi Lepistö

text: Kaudeksi 1984–1985 Lepistö siirtyi Ruotsin Elitserienin Leksands IF:ään. Kahden siellä vietetyn vuoden jälkeen hän palasi kaudeksi 1986–1987 Jokereihin, joiden kapteenina Lepistö toimi. Hän oli joukkueen tehokkain puolustaja tehoilla 7+11=18. Kaudeksi 1987–1988 Lepistö vaihtoi Jokereiden paikallisvastustaja Helsingin IFK:hon. Hän jakoi pudotuspeleissä joukkueen sisäisen tehotilaston voiton Tony Ariman kanssa lukemalla +3.


title: Jussi Lepistö

text: Kolmen HIFK:ssa vietetyn vuoden jälkeen Lepistö siirtyi kaudeksi 1990–1991 I-divisioonajoukkue Vantaa HT:n riveihin. Hän pelasi siellä kaksi täyttä kautta ja esiintyi joukkueessa vielä yhden ottelun verran kaudella 1992–1993, jonka jälkeen Lepistö lopetti pelaajauransa.


title: Jussi Lepistö

text: Lepistö pelasi alle 20-vuotiaiden MM-kilpailuissa vuonna 1979 sekä alle 18-vuotiaiden EM-kilpailuissa vuonna 1978, jolloin hän voitti Euroopan-mestaruuden. Lepistö pelasi turnauksessa laitahyökkääjänä samassa ketjussa Jari Kurrin ja Jarmo Mäkitalon kanssa.


title: Jussi Lepistö

text: Lepistön poika Sami pelaa puolustajana Jokereiden KHL-joukkueessa. Hän on pelannut urallaan pudotuspelit mukaan lukien 186 NHL-ottelua, kuului vuoden 2011 maailmanmestarijoukkueeseen sekä voitti olympiapronssia vuosina 2010 ja 2014. Jussi Lepistön nuorempi poika Tommi on pelaa jääkiekkoa harrastepohjalta hyökkääjänä IV-divisioonan Kallio Gladiatorsissa.


title: Jussi Lepistö

text: Jussi Lepistö harrasti nuorempana myös yleisurheilua ja juoksi Vuosaaren Viikinkien pikaviestijoukkueessa.


title: Owen Morris

text: Owen Dylan Morris (s. 1968 Caernarfon, Wales) on brittiläinen musiikkialalla toimiva tuottaja, miksaaja ja masteroija. Hän on työskennellyt muun muassa Oasiksen, The Verven, The Fratellisin, Ashin ja Kaiser Chiefsin kanssa.


title: Owen Morris

text: Morris on tuottanut muun muassa Oasiksen menestysalbumit "Definitely Maybe" (1994), "(What’s the Story) Morning Glory?" (1995) ja "Be Here Now" (1997).


title: Benjamin Alfthan

text: Benjamin Alfthan (27. helmikuuta 1866 Ilmee – 13. toukokuuta 1921 Antrea) oli suomalainen osuustoimintamies ja yritysjohtaja.


title: Benjamin Alfthan

text: Alfthanin vanhemmat olivat kirjailija Johannes Alfthan ja Viktorina Tavast ja puoliso vuodesta 1890 Ida Gustava Månsson. Alfthan tuli ylioppilaaksi 20-vuotiaana 1889 ja valmistui agronomiksi kolmen vuoden opintojen jälkeen 1891. Toimittuaan 1890–1897 valtion omistaman tilan hoitajana hän työskenteli vuoteen 1901 maanviljelyskoulun opettajana, kunnes tuli Pellervon Välitysliikkeen johtajaksi. Sen toimintaa jatkaneen Hankkijan toimitusjohtaja Alfthan oli perustamisvuodesta 1905 vuoteen 1919 ja vielä myöhemmin johtokunnan neuvotteleva jäsen. Tämän jälkeen Althan oli Osuusliike Rehutuonnin toimitusjohtaja vuoteen 1921. Alfthanin aloittaessa Hankkijan toimitusjohtajana sillä oli noin 50 osuuskuntajäsentä, hänen erotessaan keväällä 1919 niitä oli 860. Alfthan oli Pellervo-Seuran johtokunnan jäsen 1909–1917, Osuukassojen Keskuslainarahaston hallintoneuvoston jäsen 1907–1917 ja Suomen Osuustoimintalehden toimituskunnan jäsen 1912–1918.


title: To Nightwish with Love

text: To Nightwish with Love on Yle Teemalla esitetty musiikkidokumentti ja verkkosarja vuodelta 2016. Siinä nähdään suomalaisen Nightwish-yhtyeen faneja eri puolilta maailmaa.


title: To Nightwish with Love

text: Dokumentti on toteutustavaltaan poikkeuksellinen, sillä sen ovat kokonaisuudessaan kuvanneet yhtyeen fanit omilla kameroillaan ja kännyköillään. Se on kansainvälisesti poikkeuksellisen laaja joukkoistettu musiikkidokumentti. Osallistujia oli yli 50 maasta, muun muassa Taiwanista, Syyriasta, Georgiasta, Saksasta, Venezuelasta ja Brasiliasta.


title: To Nightwish with Love

text: Tekemiseen osallistui kaiken kaikkiaan yli sata fania eri puolilta maailmaa, ja fanit vastasivat suurelta osin myös sarjan musiikista. Fanit osallistuivat myös yhtyeen historiasta kertovan animaation suunnitteluun ja piirtämiseen.


title: To Nightwish with Love

text: Dokumentin ensi-ilta oli erikoisnäytöksessä Nightwishin keikan yhteydessä Himos Parkissa 20. elokuuta 2016. Siellä sen katsoivat tuotantoryhmän kanssa Nightwish-yhtyeen jäsenet ja parikymmentä kuvaamiseen osallistunutta fania. Televisioensi-ilta oli Yle Teemalla ja verkossa maailmanlaajuisesti samana iltana.


title: To Nightwish with Love

text: Dokumentin ja verkkosarjan ideoivat, ohjasivat ja käsikirjoittivat Kaisa Alenius ja Harto Hänninen Yleltä. Ohjaaminen ja käsikirjoittaminen tapahtui fanien kanssa englanniksi Facebookissa.


title: Kaarina Heikinheimo

text: Kaarina Heikinheimo (s. 19. marraskuuta 1946 Vaasa) on suomalainen tekstiilitaiteilija. Hän valmistui vuonna 1968 ja on sen jälkeen toiminut vapaana taiteilijana Vaasassa.


title: Kaarina Heikinheimo

text: Heikinheimo on alansa merkittävimpiä kokeellisia taiteilijoita. Hänen pellavakudelmansa ovat pohjautuneet muun muassa maalauksiin, ja hän on luonut myös kolmiulotteisia tekstiiliteoksia. Hänen töitään on monissa suurissa tiloissa, kuten kirkoissa ja palvelutaloissa. Bromarvin kirkon ja Ulvilan kirkon alttaritaulut ovat hänen tekemiään. Nykyisin hän keskittyy ainoastaan tekstiiliveistoksiin.


title: Grand Canyonin lento-onnettomuus

text: Grand Canyonin lento-onnettomuus tapahtui lauantaina 30. kesäkuuta 1956 Grand Canyonilla, kun United Airlinesin lento UA718 törmäsi Trans World Airlinesin lentoon 2. Molemmat koneet putosivat kanjoniin. Onnettomuudessa sai surmansa yhteensä 128 henkilöä.


title: Grand Canyonin lento-onnettomuus

text: Kone oli Douglas DC-7 ja rekisteriltään N6324C. Kone oli tehnyt ensilentonsa vuonna 1955.


title: Grand Canyonin lento-onnettomuus

text: Kone oli Lockheed Super Constellation, rekisteriltään N6902C. Kone oli tehnyt ensilentonsa vuonna 1952.


title: Grand Canyonin lento-onnettomuus

text: Molemmat lennot olivat lähteneet Los Angelesin kansainväliseltä lentoasemalta. UA 718 lähti klo 9:04 ja oli matkalla Chicagoon, ja TW 2 lähti klo 9:01 ja oli matkalla Kansasiin.


title: Grand Canyonin lento-onnettomuus

text: TW 2:lle oli annettu lupa nousta 5 700 metriin. Miehistö pyysi lupaa nousta 6 300 metriin, mutta lupa evättiin liikenteen takia. Kone sai kuitenkin luvan nousta pilvien takia ylemmäs. Lento UA 718 lensi suuntaan 046 ja TW 2 suuntaan 059, joten koneilla oli risteävät lentoreitit.


title: Grand Canyonin lento-onnettomuus

text: Kello 10.32 koneet lensivät kanjonin yllä, kun törmäys tapahtui. Lennon UA 718 vasen siipi osui TW 2:n perään katkaisten tämän matkustamon pääoven kohdalta, jolloin molemmat koneet menettivät hallinnan. TW 2 kallistui alaspäin ja syöksyi kanjoniin UA 718:n vasen siipi oli surrimmalta osin irronnut, joten kone menetti hallinnan ja törmäsi vuorenrinteeseen.


title: Grand Canyonin lento-onnettomuus

text: Koneet eivät nähneet toisiaan, eikä vielä tiedetä, miksi. Asiasta on esitetty eri väitteitä.


title: Emperor Tomato Ketchup

text: Emperor Tomato Ketchup on brittiläisen indie rock yhtye Stereolabin neljäs albumi, jonka julkaisi Duophonic Records 18. maalikuuta 1996 Iso-Britanniassa ja Elektra Records 9. huhtikuuta 1996 Yhdysvalloissa. Albumin nimi tuli japanilaisesta elokuvasta, Tomato Kecchappu Kôtei (Emperor Tomato Ketchup)


title: Emperor Tomato Ketchup

text: Albumi on yhtyeen parhaiten menestynyt albumi tähän asti ja se on esiintynyt 1001 albumia jotka jokaisen on kuultava edes kerran eläessään - kirjassa


title: Säiliöinti

text: Säiliöinti () tai käyttöjärjestelmätason virtualisointi tarkoittaa kevyempää eriyttämistä kuin "hypervisorilla" tehtävä virtualisointi.


title: Säiliöinti

text: Ratkaisuja ovat muun muassa FreeBSD:n "jail", Linux "container", NetBSD:n "sysjail", AIX "Workload Partitions" ja Solaris "Container/Zone".


title: Säiliöinti

text: Säiliöt eivät tarvitse "hypervisoria", virtuaalikoneita eikä tarvitse suorittaa kokonaista asiakaskäyttöjärjestelmää varsinaisen käyttöjärjestelmän lisäksi. Myöskään levytilaa ei tarvitse varata toistuville tiedoille. Säiliöitä voi käyttää kuudesta kahdeksaan kertaa enemmän samalla laitteistolla kuin perinteisellä virtualisoinnilla.


title: Säiliöinti

text: Varhainen tapa on ollut Unixissa toteutettu codice_1-rajoitus hakemistopuun rajaamiseksi, joka myöhemmin lisättiin 4.2BSD:ssä.


title: Säiliöinti

text: Linuxissa säiliöinnin toteuttamiseen käytetään ytimen tukemia cgroup-resurssointia ja nimiavaruuksia. Eri ratkaisuja ovat Docker, Linux-VServer, lmctfy, LXC ja OpenVZ.


title: Säiliöinti

text: Myös Copy-on-write -tekniikkaa voidaan käyttää hyödyksi, jolloin oma tallennustila varataan vasta kun on tarvetta tallettaa eriävää tietoa.


Luettelo Inkoon julkisista taideteoksista ja muistomerkeistä sisältää Inkoon kunnassa olevat pysyvät patsaat, muistomerkit ja muistolaatat. Inkooseen on liitetty Degerbyn kunta.


title: Transglutaminaasi

text:
Transglutaminaaseihin kuuluvat entsyymit, jotka katalysoivat luonnossa pääasiallisesti isopeptidisidoksen muodostumista lysiinitähteen sivuketjun ε-aminoryhmän ( -NH ) ja glutamiinitähteen sivuketjun γ-karboksiamidiryhmän ( -(C=O)NH ) välille. Lysiinin ja glutamiinin tähteiden tulee olla kiinnittynyt proteiiniin tai peptidiin, jotta voi muodostua tällainen kahden molekyylin verkkosidos tai yhden molekyylin sisäinen sidos. Reaktiossa muodostuu myös ammoniakkimolekyyli ( NH ). Nämä sidokset kestävät proteolyysiä hyvin. Reaktio on
Transglutaminaasit voivat myös liittää primäärisen amiinin ( RNH ) proteiinissa tai peptidissä olevaan glutamiinitähteen sivuketjun karboksiamidiin isopeptidisidoksen muodostaen
Entsyymit voivat myös deamidoida glutamiinitähteen veden läsnä ollessa glutamiinihappotähteeksi


title: Transglutaminaasi

text: Muun muassa nisäkkäiden transglutaminaasit vaativat kofaktorikseen kalsiumioneita. Kaikille transglutaminaaseille nämä eivät ole edellytys: "Streptomyces mobaraensis" -bakteerin transglutaminaasi ei tarvitse Ca-ioneita.


title: Transglutaminaasi

text: Transglutaminaasit tunnistettiin ja kuvailtiin ensimmäisen kerran 1959. Niiden tarkka biologinen toiminto löydettiin 1968 tutkittaessa veren hyytymiseen osallistuvaa proteiinia, hyytymistekijä XIII:tä.


title: Transglutaminaasi

text: Alla on taulukossa 8 tunnettua ihmisten transglutaminaasia.


title: Transglutaminaasi

text: Transglutaminaasit muodostavat verkkosidosten kautta huonoliukoisia yhteen kasautuneita proteiineja, eli proteiinipolymeerejä. Nämä polymeerit ovat tärkeitä eri eliöille ja polymeerit osallistuvat esimerkiksi veren hyytymiseen (hyytymistekijä XIII), ihon ja hiusten muodostumiseen.


title: Transglutaminaasi

text: Transglutaminaasien muodostamia sidoksia voidaan pitää biologisissa oloissa pysyvinä (irreversibeeleinä), joten näiden entsyymien reaktioita säädellään tarkkaan usein eri mekanismein eliöissä.


title: Transglutaminaasi

text: Tietoa transglutaminaasien substraattiproteiineista ja transglutaminaasien kanssa vuorovaikuttavista biomolekyyleistä on saatavilla TRANSDAB tietopankista.


title: Transglutaminaasi

text: Harvinainen perinnöllinen sairaus, joka johtuu veren hyytymistekijä XIII:n puutoksesta, johtaa verenvuototautiin. Tautia potevalle voidaan antaa ulkoisesti tuotettuja transglutaminaaseja pysäyttämään taudin aiheuttama verenvuoto.


title: Transglutaminaasi

text: Anti-transglutaminaasi vasta-aineita löytyy keliaakikoilta ja siksi transglutaminaasit saattavat liittyä taudissa esiintyviin vehnän gliadiinin saannista johtuviin suolivaurioihin. Keliakiaan liittyvässä ihokeliakiassa (dermatitis herpetiformis) transglutaminaasi on pääasiallinen autoantigeeni, eli autoimmuunireaktion aikaansaaja.


title: Transglutaminaasi

text: Huntingtonin ja Parkinsonin taudista kärsivillä henkilöillä voi olla kehossaan poikkeuksellisen suuria määriä kudostransglutaminaasia (tTG, TG2). tTG saattaa osallistua Huntingtonin tautiin liittyvien hermokudoksissa esiintyvien proteiinisäikeiden muodostumiseen, vaikka transglutaminaasia ei mitä todennäköisimmin vaadita taudin kehittymiseen.


title: Transglutaminaasi

text: Teollisesti mikrobipohjaisesti tuotettuja transglutaminaaseja käytetään proteiinien liittämiseen yhteen. Niitä käytetään esimerkiksi lämpökäsiteltyjen lihatuotteiden rakenteen parantelussa ja raakojen lihapalojen yhteen liimauksessa "liimalihoiksi". Entsyymin avulla siis voidaan heikot ruhonosat hyödyntää liimaamalla palaset entsymaattisesti yhteen ehjää lihaa muistuttaviksi lihapaloiksi. Rakenteen parantelussa transglutaminaaseja käytetään jämäköimään jauhettujen ja kypsennettyjen lihojen koostumuksia. Entsyymin aikaansaamat sidokset ovat voimakkaita ja niiden muodostuminen saattaa pusertaa lihasta liikaa vettä ulos. Tilannetta korjataan esimerkiksi lisäämällä lihaan muuta kuin lihaperäistä proteiinia, hydrokolloideja tai suoloja.


title: Transglutaminaasi

text: Transglutaminaaseja voidaan myös käyttää juustojen ja muiden maitotuotteiden valmistuksessa.


title: Kiiltokirpat

text: Kiiltokirpat ("Crepidodera") on lehtikuoriaisten ("Chrysomelidae") heimoon kuuluva suku. Sukuun kuuluu maailmanlaajuisesti yli 40 lajia. Kiiltokirpat ovat väriltään metallisen kiiltävän sinisen, vihreän tai pronssin värisiä.


title: Qatayef

text: Qatayef tai qaṭā’if on pääosin arabimaissa valmistettava kreppi.


title: Qatayef

text: Qatayefin nimi on johdettu arameasta ja se viittaa taikinan tekemiseen. Vanhimmat maininnat siitä ovat peräisin 900-luvun keittokirjoista abbasidien valtakaudelta. Tuolloin siitä käytettiin nimeä "khushkanānaj min qaṭā’if maqlī", eli vapaasti kääntäen täytetyistä ohukaisista tehty keksi. Pohjois-Afrikassa leivonnaista kutsuttiin nimellä abbasidiqaṭā’if, minkä perusteella sen voidaan tuolloin olettaa olleen suhteellisen hiljattain syntynyt leivonnainen.


title: Qatayef

text: Nykyisen kaltaisen qatayefin valmistus muistuttaa tavallisen ohukaisen valmistusta. Historiallisesti se valmistettiin vaivaamalla kohotettua taikinaa ja lisäämällä siihen vettä. Sitkeä taikina voitiin näin tasoittaa ohueksi. Myöhempiin keksintöihin kuuluvat esimerkiksi niiden uppopaistaminen. Nykyisin qatayef ostetaan tavallisesti kaupasta tai leipomosta sellaisenaan ja se täytetään kotona. Tavallisimpiin täytteisiin kuuluvat paksu kerma, makeutetut maapähkinät ja valkoinen juusto.


title: Merten gorilla

text: Merten gorilla on vuonna 2014 julkaistu ruotsalaisen Jakob Wegeliuksen kirjoittama nuortenromaani. Romaani voitti vuonna 2014 August-palkinnon parhaasta lasten- tai nuortenkirjasta. Kirja kertoo Sally Jones -nimisestä gorillasta, joka toimii suomalaisen merikapteeni Henry Koskelan konemiehenä "Hudson Queen" -nimisellä höyrylaivalla.


title: Merten gorilla

text: Sally Jones -niminen gorilla ja hänen suomalainen isäntänsä Henry Koskela ovat saaneet Lontoosta lastillisen säilykepurkkeja kuljetettavaksi Azoreille, kun heidän laivansa "Hudson Queen" törmää valaaseen. Laivan peräsin vahingoittuu, jolloin Sally Jonesin ja kapteeni Koskelan täytyy mennä Lissaboniin korjauttamaan se. Peräsimen korjautettuaan he saavat Alphonse Morro -nimiseltä mieheltä tehtäväksi hakea lastillisen kaakeleita Agiere-nimisestä paikasta.


title: Merten gorilla

text: Koskela ja Sally Jones seilaavat Agiereen, jossa he tapaavat Papa Monforten. Papa Monforte tuo kaakelilaatikot paikalle, mutta kun Koskela pyytää saada nähdä kaakelit, Papa Monforte miehineen ryhtyy uhkailemaan heitä aseilla. Aseilla uhattuina Sally Jones ja Koskela lastaavat laatikot alukseensa, mutta yrittäessään lähtöä he törmäävät kariin. Laiva uppoaa, jolloin selviää, että laatikoiden sisältönä ei ole kaakeleita vaan tuliaseita.


title: Merten gorilla

text: Papa Monforte miehineen pääsee pakenemaan. Sally Jones ja Koskela palaavat Lissaboniin, jossa he yrittävät tehdä asiasta ilmoituksen poliisille. Matkalla poliisiasemalle he kuitenkin tapaavat Alphonse Morron, joka ryhtyy uhkaamaan heitä aseella. Morro kuitenkin pelästyy ja lähtee pakenemaan, jolloin hän putoaa vahingossa laiturilta veteen. Sally Jones ottaa Morrolta pudonneen medaljongin itselleen. Äkkiä Garretta-niminen komisario pidättää Koskelan epäiltynä Morron murhasta, jolloin kaupunkilaiset alkavat vainota Sally Jonesia "murhaajan apinana". Nainen nimeltä Ana Molina kuitenkin alkaa tarjota Sally Jonesille ruokaa ja tarjoaa tälle yösijan kotoaan. Kun selviää, että Koskela on tuomittu 25 vuodeksi vankeuteen Morron murhasta, Sally Jones vaipuu toivottomaan tilaan.


title: Merten gorilla

text: Ana Molina laulaa iltaisin fado-musiikkia ja hänen naapurinsa signor Fidardo säestää häntä eri soittimilla. Signor Fidardolla on oma verstas, jossa hän valmistaa harmonikkoja. Fidardo yrittää suostutella Anaa esiintymään kauniilla laulullaan, mutta Ana ei suostu sen vuoksi, että hänen miesystävänsä Jorge ei salli sitä. Joinakin iltoina Jorge tulee Anan luo syömään ja Sally Jones huomaa pian, että mies pahoinpitelee Anaa.


title: Merten gorilla

text: Sally Jones pääsee töihin signor Fidardon verstaalle. Signor Fidardo ei aluksi pidä apinasta, mutta pikku hiljaa hän muuttuu lempeämmäksi tätä kohtaan. Eräänä iltana Sally Jones onnistuu pelästyttämään Anan miesystävän Jorgen tämän luullessa apinaa ihmissudeksi. Jorge ei enää palaa Anan luo, jolloin Ana muuttuu surulliseksi. Fidardo yrittää edelleen suostutella Anaa esiintymään ja lopulta tämä lupautuu laulamaan signor Fidardon säestämänä hautajaismessussa.


title: Merten gorilla

text: Sally Jones löytää Prazeresin hautausmaalta Elisa Gomez -nimisen naisen haudan. Hänelle selviää, että Elisa oli Alphonse Morron kihlattu ennen kuin hän kuoli 23-vuotiaana anarkistien pommi-iskussa. Samaan aikaan Ana Molina alkaa esiintyä lauantai-iltoina Tamarind-nimisessä ravintolassa. Anan esiintymiset ovat suosittuja ja yleisöä kerääntyy paikalle aina vain enemmän. Hieman myöhemmin Prazeresin hautausmaalle saapuu Kaukoidästä kirjekuori, joka sisältää 10 puntaa ja kirjeen joka sanoo, että rahat on käytettävä Elisa Gomezin haudan ylläpitoon. Sally Jones pitää kirjettä todisteena siitä, että Alphonse Morro on edelleen elossa.


title: Merten gorilla

text: Ana Molina saa idean siitä, että he lähettäisivät Kaukoidän suurimpiin satamakaupunkeihin lappuja, joihin kirjoitettaisiin Alphonse Morron medaljonkiin kirjoitettu runo ja heidän osoitteensa. Anan mielestä Morro ymmärtäisi palata takaisin Lissaboniin runon nähdessään. Niin he painavat signor Fidardon ystävän kirjapainon kautta 2000 lappua, jotka he lähettävät merimiesten mukana Kaukoitään.


title: Merten gorilla

text: Eräänä päivänä Lissabonin rikkaimpiin aatelisiin kuuluva varakreivi de Oliveira pyytää Ana Molinaa esiintymään São Carlosin oopperatalolla. Sally Jones lähtee konserttiin yhdessä signor Fidardon kanssa, mutta ilta saa yllättävän käänteen, kun Sally Jones näkee katolisen piispan virka-asuun pukeutuneen Papa Monforten São Carlosissa.


title: Merten gorilla

text: Kohtaamisesta huolimatta konsertti on menestys ja Analle tarjotaan levytyssopimusta. Muutamaa päivää myöhemmin signor Fidardo kuitenkin saa kirjeen Lissabonin piispalta Rodrigo de Sousalta, joka pyytää häntä kunnostamaan São Vicente de Foran kirkon urut. Kun Fidardo käy piispan luona neuvottelemassa asiasta, piispa sanoo, että Fidardo voi kunnostaa urut jos hän luopuu Sally Jonesista. Signor Fidarno oli kieltäytynyt tarjouksesta. Kun Signor Fidardon kertoo asiasta Analle, Sally Jones tajuaa, että Papa Monforte ja piispa de Sousa ovat sama henkilö.


title: Merten gorilla

text: Seuraavana aamuna poliisit tulevat hakemaan Sally Jonesia mukanaan terveysviraston päätös, jonka mukaan apina täytyy ottaa huostaan. Sally Jones pakenee ja päättää lähteä etsimään Alphonse Morroa Kaukoidästä. Sally Jonesin piileskellessä O Pelicano -nimisen kuppilan kellarissa signor Fidardo tuo hänelle kirjeen Prazeresin hautausmaalta. Kirje sisältää lisää Elisa Gomezin haudan ylläpitoon käytettävää rahaa ja postileimasta näkyy, että kirje on postitettu Cochinista.


title: Merten gorilla

text: Sally Jones liittyy Bombayyn kulkevan irlantilaisen laivan miehistöön. Aleksandriassa laivan kyytiin lastataan kolmikyttyräinen kameli, joka kuuluu toimittaa lahjaksi Bhapurin maharadžalle. Kameli kuitenkin sairastuu matkalla, jolloin kolmas kyttyrä luhistuu eikä kamelia voida sen vuoksi toimittaa maharadžalle. Yksi laivan miehistön jäsen kuitenkin kaappaa Sally Jonesin ja myy tämän suurella rahalla korvaavaksi lahjaksi Bhapuriin.


title: Merten gorilla

text: Sally Jones viedään laivalla vangittuna Karachiin ja sieltä junalla Bhapuriin. Bhapurissa maharadža tekee Sally Jonesista kamariadjutantin ja antaa tälle tehtäväksi mennä päivittäin zenanaan (maharadžan vaimojen alueelle) vakoilemaan hänen äitinsä Maji Sahiban tekemisiä. Maharadža innostuu lentämisestä ja ostaa itselleen yksityiskoneen. Sally Jones pääsee mukaan maharadžan lentoretkille. Sally Jones löytää maharadžan levykokoelmista Ana Molinan levytyksen ja soittaa sitä innoissaan maharadžalle. Maharadža ihastuu Ana Molinan ääneen ja päättää kutsua tämän Portugalista Intiaan. Kun Ana Molina saapuu Bhapuriin, hän näkee Sally Jonesin ja yhdessä he suostuttelevat maharadžan viemään heidän Cochiniin.


title: Merten gorilla

text: Cochinissa Sally Jones etsii Alphonse Morroa ja saa kuulla, että Morro on majaillut kaupungissa. Hänelle kuitenkin selviää, että Morro lähti takaisin Portugaliin sairastuttuaan malariaan. Ana Molina haluaa viedä Sally Jonesin takaisin Lissaboniin, mutta maharadža ei salli tätä. Lopulta maharadža kuitenkin myöntyy huomattuaan miten paljon apina haluaa palata kotiinsa. Maharadža maksaa Anan ja Sally Jonesin laivamatkan ja niin he lähtevät kolmen viikon merimatkalle kohti Portugalia.


title: Merten gorilla

text: Alphonse Morro löytyy lissabonilaisesta sairaalasta malariaa sairastavana. Sally Jones tapaa hänet sairaalassa ja Morro kertoo hänelle, että hän lähti Lissabonista säilyttääkseen henkensä. Seuraavana yönä signor Fidardo saa tiedon, että Morro on kadonnut mystisesti. Sally Jones päättelee Morron suunnanneen Elisa Gomezin haudalle ja päättää lähteä nopeasti tämän perään ennen kuin tälle tapahtuu jotain. Sally Jonesin päästessä hautausmaalle hän näkee, miten komisario Garretta ampuu Alphonse Morron.


title: Merten gorilla

text:
Tapausta seuraa poliisitutkinta, jonka seurauksena Henry Koskela vapautetaan vankilasta ja komisario Garretta etsintäkuulutetaan epäiltynä Alphonse Morron murhasta. Alphonse Morron kirjoittamasta kirjeestä selviää, että Morro kuului monarkistiseen liikkeeseen, jonka tarkoituksena oli palauttaa kuningas Emanuel II takaisin Portugalin valtaistuimelle vuoden 1910 vallankumouksen jälkeen. Monet korkeassa asemassa olevat ihmiset kuuluivat samaan liikkeeseen, kuten piispa de Sousa ja komisario Garretta. Liikkeen tarkoitus oli suorittaa aseellinen vallanvaihto ja tuoda vanha kuningas takaisin maanpaostaan Englannista. Vallankaappaus oli kuitenkin epäonnistunut ja nyt kaikki oli tuotu päivänvaloon. Piispa de Sousa pakenee Vatikaanivaltioon paavin suojelukseen ja useita juonessa mukana olleita pidätetään. Kirjan lopussa Sally Jones ja Henry Koskela palaavat "Hudson Queenille" ja kunnostavat laivan rungon. He uittavat aluksen Lissaboniin, jossa he jatkavat aluksen kunnostamista.
Merten gorilla voitti vuonna 2014 August-palkinnon parhaasta lasten- ja nuortenkirjasta. Kirjalle myönnettiin vuonna 2015 myös Pohjoismaiden neuvoston lasten- ja nuortenkirjapalkinto.


title: Trifle

text: Trifle on suosittu englantilainen jälkiruoka, joka koostuu sokerikakku-, vanukas- ja hedelmä- tai hillokerroksista kermavaahdolla tai syllabubilla päällystettynä. Kakkupohja kostutetaan sherryllä tai muulla alkoholipitoisella juomalla. Trifleä tarjoillaan etenkin jouluisin.


title: Trifle

text: Trifle koostuu tavallisesti kakku- tai sokerikakkukeksikerroksista. Kerrokset kostutetaan usein sherryllä tai vastaavalla alkoholipitoisella juomalla, kuten brandyllä tai viinillä. Muita sen ainesosia ovat hillo tai hedelmät, macaron tai ratafia-keksi, paksu vanukas, sekä kermavaahto tai syllabub-päällyste. Annoksen koristeluun käytetään esimerkiksi manteleita, karhunputkea tai kandeerattuja marjoja. Samasta annoksesta on olemassa monia eri versioita. Annos valmistetaan usein lasikulhoon, josta näkyvät sen eri kerrokset. Trifleä tarjoillaan eri juhlien, kuten joulun aikaan.


title: Trifle

text: Nimi tifle juontuu keskienglannin sanasta "trufle", joka on puolestaan peräisin muinaisranskan sanasta "trufe". Sana tarkoittaa suurin piirtein "vähäpätöistä". Trifle muistuttaa hieman hedelmärahkaa, jota kutsutaan Englannissa nimellä "fool". Nimiä käytettiin pitkään rinnakkain. Triflen resepti mainitaan ensimmäisen kerran vuonna 1596 Thomas Dawsonin teoksessa "The Good Huswife’s Iewell". Dawsonin resepti muistutti kuitenkin enneminkin hedelmärahkaa ja ensimmäinen nykyisenkaltaisen triflen resepti on peräisin Kaarle I:n kokkina työskenneeltä Jos Cooperilta vuodelta 1654. Hän kutsui annostaan nimellä "Foole". Annoksen pohjalla oli sherryllä kostutettua leipää. Ajan kuluessa reseptistä tuli entistä monimutkaisempi ja Hannah Glassen reseptissä teoksesta "The Art of Cookery Made Plain and Easy" vuodelta 1751 käytetään punaviiniä, syllabubia ja kermaa. Yhdistyneestä kuningaskunnasta trifle levisi myös Yhdysvaltoihin, jossa sitä kutsutaan esimerkiksi nimillä "tipsy squire", "gipsy squire" ja "tipsy parson".


Luettelo Alavuden julkisista taideteoksista ja muistomerkeistä sisältää Alavuden kaupungissa olevat pysyvät patsaat, muistomerkit ja muistolaatat. Alavuteen on liitetty Töysän kunta.


title: Marko Palovaara

text: Marko Palovaara (s. 1973 Kolari) on suomalainen kokki ja keittiömestari. Hän voitti suomalaisen Vuoden kokki -kilpailun vuonna 2002. Hän työskenteli tuolloin vuoromestarina Jarmo Vähä-Savon luotsaaman Michelin-tähtiravintola G. W. Sundmansin palveluksessa.


title: Marko Palovaara

text: Vuonna 2017 hän toimi yrittäjänä ja vastasi ravintola Bistro o Matista Kirkkonummella. Hän on aiemmin työskennellyt muun muassa ravintola Wanhassa Munkissa, White Ladyssä, Bakersissä, hotel Lordissa ja G. W. Sundmans.


title: Marko Palovaara

text: Hänen mottonsa on: "Miksi tehdä huonoa, kun sama aika menee hyvän valmistamiseen?"


title: Ari Ruoho

text: Ari Ruoho (s. 1974 Espoo) on suomalainen keittiömestari. Hän voitti suomalaisen Vuoden kokki -kilpailun vuonna 2003. Hän työskenteli tuolloin kokkina keittiömestari Markus Maulavirran johtamassa ravintola Nokassa. Ruoho on saanut myöhemmin Pro-palkinnon Nokan keittiömestarina. Nyttemmin hän toimii Nokan keittiöpäällikkönä.


title: Ari Ruoho

text: Hän on työskennellyt ulkomailla muun muassa Indonesiassa, Ranskassa, Amerikassa ja Norjassa.


title: Ari Ruoho

text: Hän on Vuoden 2000 kokin Peppi Aralehdon puoliso. He kirjoittavat yhdessä ruoka-aiheista artikkelisarjaa Helsingin Sanomien Kuukausiliitteeseen, ja artikkelisarjan kolmesta ensimmäisestä vuodesta on julkaistu ruokakirja.


title: Joulu (täsmennyssivu)

text: Joulu voi tarkoittaa ainakin seuraavia asioita:


title: Joulu (kokoelmalevy)

text: Joulu on vuonna 2017 julkaistu suomalainen joululauluja sisältävä kokoelma-albumi. Albumi nousi vuoden 2017 viimeisellä viikolla Suomen virallisen albumilistan ensimmäiselle sijalle.